Geriatrikoko langileen protesta | Otamotz\nGeriatrikoko langileen protesta\nGipuzkoako geriatrikoetako ELA sindikatuko langileak greba egiten ari dira hitzarmen berria sinatzearen alde. Iazko irailean hasi zituzten mobilizazioak eta oraingo grebak 30 eguneko luzapena izango du. Adegi eta Matia patronalekin prekarietatearekin amaitu eta zerbitzua hobetuko duen akordioa lortu dutela eta aldundiak akordio hau aurrera ateratzeko jarri beharreko dirua ez duela jarri nahi salatu dute. Zumarragako Argixao geriatrikoko langileek protesta egin dute gaur Areizaga-Kalebarren plazan.\nBeloki mendira bidean luizia izan da 0\nGoierriko kalerik estueneko harribitxia 0


Guztiok ez dugu ingurumen-jarrera berdina - Zientzia Kaiera\nIngurune naturalean eragina duten erabaki publikoak hartzeko, garrantzitsua da herritarren lehentasunak kontuan izatea. Egun, herritarrek lehenesten dutena ezagutzeko aukera diskretuko esperimentuaren metodologia erabiltzen da gehien bat. Honetan, analisi ekonomikoa erabiltzen da pertsonek ingurumen-egoeraren inguruan dituzten lehentasunen diru-balioa kalkulatzeko.\nUPV/EHUko David Hoyos eta Petr Mariel doktoreek eskala psikologiko bat txertatu dute baliabide naturalen balorazio ekonomikoko ikerketetan. Honen bidez, pertsonen ezaugarri soziodemografikoak eta haien ingurumen-lehentasunak lotu ahal izan dituzte.\nBaliabide naturalen balorazio ekonomikoaren helburua da dirutan adieraztea ingurumenak ematen dituen ondasunen eta zerbitzuen balioa. Horretarako, ekonomistek aukera diskretuko esperimentuak erabiltzen dituzte: inkesta erantzuten dutenek zenbait aukera dituzte, eta ongizaterik handiena eragiten diena hautatu behar dute haietatik. Inkestan proposatutako aukera bakoitzari kostu bat esleitzen zaio, eta, hala, dirutan adieraz daitezke inkesta erantzuten dutenen lehentasunak. Funtsean, ingurumen-aldaketa jakin bati lotutako gizarte-ongizatea neurtu nahi da, eurotan. Hori guztia oso erabilgarria da aukeraketa sozialen esparruan; izan ere, hala, herritarrek zer eta zenbat eskatzen duten jakin ahal izateko informazio kualitatibo eta kuantitatibo baliagarria eskuratzen dute eragile politikoek. Gainera, lehentasun horiek dirutan adierazten direnez, “kostu-onura” analisi ekonomiko estandar batean sar daiteke informazio hori. Hau da, neurri-unitate berean (dirutan) aldera daiteke zer kostu eta zer onura duen gizartearentzat ingurumen-politika batek.\nUPV/EHUko Ekonomia Aplikatua III Saileko David Hoyos eta Petr Mariel doktoreek zenbait tokitan erabili dute eredu hori. Haren bidez aztertutako tokietako bat da Zarautz eta Getaria artean dagoen Garate-Santa Barbara eremu babestua. Eremu hartan egindako ikerketan, baso autoktonoa berreskuratzearen edo mahastiak hedatzearen artean hautatzeko eskatu zitzaien inkesta erantzun zutenei, zoruaren erabilera horiek pertsonengan eragiten duten ongizatea neurtzeko. Alegia, kasu hartan, balio ekologikoak sustatzearen edo zoruaren erabilera komertzialagoak sustatzearen artean hautatu behar izan zuten. Inkestan erantzundakoaren arabera, ondorioztatu zen “eremuaren balio ekologikoen sustapenak 57 eta 265 milioi euroko onura soziala eragiten zuela urtean”, Hoyosek adierazi duenez. Gainera, ikertzaileek ikusi zuten onura sozial hobea lortzen zela balio ekologikoak sustatzean, ustiapen komertzialak sustatzean baino.\nEmakumezkoak, seme-alabak dituztenak eta mendizaleak, ingurumen-jarrera hobeagoa\nIkerketa horren emaitzetan sakonduz, ikertzaileek harago joan nahi izan dute. Pertsonen lehentasunen balorazio ekonomikoa egin ondoren, aztertu dute haien ingurumen-jarrerek zer eragin duten lehentasunak adierazteko garaian. Alegia, saiatu dira azaltzen zergatik aldatzen den ingurumen hobekuntzak egiteko ordaintzeko prestasuna lagun batzuetatik besteetara. Horretarako, inkesta betetzen duten pertsonen ingurumen-jarrerari buruzko informazioa (adibidez, birziklatzeko duten joera, naturazaletasuna…) sartu dute lehengo ereduan, zehaztasunez ulertzeko zergatik hautatzen dituzten aukera batzuk edo besteak. Psikologian baliatzen den eskala batean bildutako informazioa erabili dute, inkesta erantzuten dutenen ingurumen-jarrerei buruzkoa, banakoak sailkatzeko.\nHorren ondorioz, nabarmentzekoa da ingurumen-hobekuntzak ordaintzeko prestasun handiagoa dutela ingurumena kontserbatzeko ekintzak egitea beharrezkotzat jotzen duten lagunek. Nolanahi ere, lagun horien ezaugarri soziodemografikoak aztertu ondoren, ikusi dute ordaintzeko prestasuna handiagoa dela emakumezkoetan gizonezkoetan baino; handiagoa dela seme-alabak dituzten pertsonetan, seme-alabarik ez dutenetan baino; eta handiagoa dela zenbat eta naturazaleagoa izan.\nAplikazio berri horri esker, naturagune bat herritarren lehentasunak kontuan hartuta kudeatzeaz gainera, politika publiko eraginkorragoak diseinatzeko aukera ere badago; izan ere, Hoyosek adierazi duenez, “herritarrek dituzten lehentasunei buruzko informazio xehatuagoa dute erakunde publikoek; alegia, hobeto ulertzen dute nola banatzen diren populazioan lehentasun horiek”. Gainera, herritarren ezaugarriak zehaztu ondoren, ingurumen-politika espezifikoagoak diseinatzeko aukera ematen du. “Adibidez -azaldu du ikertzaileak-, horretatik ondoriozta daiteke seme-alabarik ez duen eta mendizalea ez den gizonezkoaren profila sentsibilizazio berezia behar duen profil soziala dela”.\nDavid Hoyos (Bilbo, 1974) Ekonomian doktorea da (UPV/EHU). Garapenaren Ekonomiako masterra egin zuen Manchesterko Unibertsitatean, eta Ekonomia eta Enpresa Zientzietako lizentziaduna da (UPV/EHU). IHOBE Ingurumen Jarduketarako Sozietate Publikoak finantzatutako Ingurumen Ekonomiako Unitatean ikertzaile aritu zen 2002 eta 2010 bitartean. Irakasle elkartua da UPV/EHUn.\nBaliabide naturalen balorazio ekonomikoa du ardatz ikertzaileak. Gaur egungo ikerketak balorazio ekonomikoko metodoekin lotutako aurrerapen metodologiko eta ekonometrikoak biltzen ditu, bai eta garraioaren eta ingurumenaren arteko erlazioa ere. Ikerketa hau UPV/EHUk finantzatu du, EHUA12/13 proiektuaren bidez.\nD. Hoyos, P. Mariel, S. Hess. ‘Incorporating environmental attitudes in discrete choice models: an exploration of the utility of the awareness of consequences scale’. Science of the Total Environment (2014); in press, – 0048-9697\nA. Longo, D. Hoyos, A. Markandya. ‘Sequence effects in the valuation of multiple environmental programs using the contingent valuation method’. Land Economics (2014); in press, – 0023-7639\nUPV/EHUko komunikazio bulegoa: Ingurumen-hobekuntzak ordaintzeko prestasun handiagoa dute emakumezkoek eta seme-alabak dituztenek.\nArgitalpen-data: 2015/02/09 · Atala: Dibulgazioa, EHUko ikerketa


Jabetza industriala hobeto ezagutzera zuzendutako ekimenak sustatzea.\nPatenteen eta Marken Espainiako Bulegoaren (OEPM) eginbeharretako bat jabetza industriala hobeki ezagutarazteko ekimenak sustatzea da. Asmo horrekin, hezkuntza-erakundeekin eta antolakundeekin elkarlanean aritzen da OEPM, jabetza industrialak enpresen jardunean duen garrantzia ikusarazteko.\nOEPMk jabetza industrialaren alderdi guztien gaineko jardunaldiak, ikastaroak eta mintegiak eskaintzen dizkie hezkuntza-erakundeei, parke teknologikoei, zentro teknologikoei, teknologia transferitzeko bulegoei, dokumentazio-zentroei eta bestelakoei.\nTrebakuntzan interesa daukaten erakundeak:\nOrdezkatzen duzun erakundeak jabetza industrialari buruzko informazioa jasotzea nahi baduzu, idatzi, mesedez, mezu elektroniko bat helbide honetara: areadifusion@oepm.es. Idatzi erakundearen izenea, harremanetarako pertsona eta haren datuak, xede-publikoa, eskatutako prestakuntza mota eta prestakuntza egingo den esparrua. Ahalik eta lasterren erantzungo dizuegu.\nJABETZA INDUSTRIALEKO PRESTAKUNTZA JARDUERAK\nCarlos Fernández-Nóvoa Berrikuntzako eta Jabetza Industrialeko katedra\nJabetza intelektual eta industrialaren supranazioko organismoen jarduerak.\nJABETZA INDUSTRIALAREN IRAKASKUNTZA BIGARREN HEZKUNTZAN\nJABETZA INDUSTRIALAREN IRAKASKUNTZA UNIBERTSITATEETAN\nElektronikako gradua Jabetza Industriala eta Patenteen hastapenak 4. mailako "Enpresa eta proiektuak" derrigorrezko ikasgaiaren barruan\nPATENTEAK ETA JARDUERA ZIENTIFIKOA\nIkerketa Jarduera Ebaluatzeko Batzorde Nazionalaren irizpideak (CNEAI): patenteak ezagutzea eta ezagutza eta berrikuntza transferitzea: “seiurteko teknologikoa”.\nMadrilgo Unibertsitateen Kalitate, Egiaztatze eta Prospektiba Agentziak unibertsitateko irakasleak ebaluatzeko sistema.\nAsmakizunen titulartasuna Zientzia, Teknologia eta Berrikuntzaren legean.\nDoktoregoko irakaskuntza ofizialak eta patenteak\nJabetza Intelektualeko eta Industrialeko Ikastaroak diseinatzeko eskuliburua\nAsmakizunak Interneten bilatzearen adibidea\nAsmakizunak Interneten nazioartean bilatzearen adibidea\nPatente eta Marken Jokoa\nTaula joko Marks bidea\nHaurrentzako bideoak: "Ser creativo con Pororo"\nPasarte 01: Ideas Geniales\nPasarte 02: El concurso de las Invenciones\nPasarte 03: Pororo crea su Marca\nPAN-EUROPEAN SEAL: ORDAINDUTAKO PRAKTIKAK EUIPO ETA EPO


iraila 2016 - Busturialdeko Hitza : Busturialdeko Hitza\nZabalik dago Mutrikuko Binakako pala txapelketako izen ematea\nMutrikuko Danok Bat Pelotazale Elkarteak urtero udazkenean antolatzen duen Binakako pala txapelketan parte hartzeko epea zabalik dago. Txapelketa, aurreko urteetan egin modura, bi mailatan banatuta jokatuko da: 1. maila eta 2. maila.Elkarteko arduradun...\nGernikarren eta hernaniarren arteko derbia, domekan, Urbietan\nGernika Rugby Taldeak 2016-2017 denboraldiko etxeko bigarren partida jokatuko du domekan. Hernaniren kontra jokatuko du ligako 3. jardunaldia, 12:00etan hasita.Orain arteko derbietan gertatu modura, bi euskal taldeen artean lehia bizia espero da Urbiet...\n'Morgako errebolberra' Asturiasen borrokatuko da gauean\nIker Aguado eta Amaia Gaztelu Bermeoko zinegotziek dimisioa aurkeztu dute\nBermeo Balmasedaren kontra lehiatuko da asteburuan\nSan Migel jaietako egun nagusiak beti-betiko ohiturak atera zituen atzo, Xemeingo udaletxe zaharraren aurreko plazara. Dantza giroz bete zen plaza, goizean.Jendez bete zen atzo eguerdian, Arretxinagako plaza. San Migel eguna ospatu zuten Markina-Xemein...


Jérôme Savary - Wikipedia, entziklopedia askea.\nJérôme Savary (Buenos Aires, Argentina, 1942ko ekainaren 27a - Paris, Frantzia, 2013ko martxoaren 4a) antzerkilaria izan zen.\nBuenos Aires, 1942ko ekainaren 27a\nParis, 2013ko martxoaren 4a (70 urte)\nMona Heftre (en)\naktorea, antzerki zuzendaria, dramagilea, zinema zuzendaria eta tronpeta-jotzailea\nAita frantsesa zuen, eta ama, berriz, estatubatuarra. Gaztaroa Frantzia, Hego Amerika eta Ameriketako Estatu Batuen artean igaro zuen. Grand Théâtre Panique (1965) konpainia sortu zuen, Fernando Arrabal espainiar antzerkilariarekin batera. Ondoren, berak bakarrik, Le Grand Magic Circus (1968) sortu zuen, eta harekin muntatu zituen Zartan, frère mal aimé de Tarzan (1970, Zartan, Tarzanen anaia gaitzetsia), Cendrillon et la lutte des classes (1973, Errauskine eta klaseen borroka) eta De Moïse à Mao (1974, Moisesetik Maora).\n1970eko hamarraldiaren bukaeran, lan klasikoak eta operak antolatu zituen. Antzerki-zuzendaria izan zen frantses zerbitzu publikoan. Hainbat eskualdetako zentro dramatikoetako arduradun izan ondoren, Parisko Théâtre national de Chaillot zuzendu zuen 1988az geroztik. Horretaz gainera, espezialista egin zen lan lirikoetan (Prokofieven Gerra eta Bakea, 1991) eta antzerki musikaletan (Cabaret, 1987). Komedian ere aritu zen: Molièreren Aitoren seme burgesa lanean, M. Jourdainen papera egin zuen, eta hiru modu desberdinetan eraman zuen antzerkira (1981, 1989 eta 1996). 2000tik 2006ra, Opéra-Comique antzokiaren zuzendari izan zen. 2007tik 2013ra bere antzerki-taldea izan zuen: La Boîte à Rêves.\nWikimedia Commonsen badira fitxategi gehiago, gai hau dutenak: Jérôme Savary\n(Frantsesez) Jérôme Savaryren La Boîte à Rêves konpainiaren web-orria


Eurail txartela pertsonal eta besterenezina da eta Europa, Errusiako Federazioa edo Turkiatik kanpo bizitzen duten pertsonek eros eta erabil dezakete. Hari esker, Europako 33 herrialdetan 40.000 helmuga baino gehiago ezagutzeko aukera ematen dizu, trenez edo ferryz bidaiatuz.\nGainera, ez dago bidaiatzeko adin-mugarik Eurail txartelarekin. Helduentzako txartelez gain, honako hauek erosi daitezke:\nJoven: 28 urtetik beherako gazteentzat, % 23ko deskontuarekin\nSenior: 60 urtetik gorako helduentzat, % 10eko deskontuarekin\nFamiliar: 4 eta 11 urte bitarteko haurrei zuzenduta. Txartel hau doakoa da helduekin batera bidaiatzen duten adingabeentzat (bi haur heldu bakoitzeko gehienez).\nBi txartel mota daude:\nEurail Global Pass, zenbait herrialdetan eta Eurail-en inguruan bidaiatzeko\nOne Country Pass, bidaia herrialde bakarrean oinarritu nahi baduzu. Bidaiatzen emango dituzun egun kopurua zehatz dezakezu: 3 egun hilabete batean edota 3 hilabete jarraian.\nBidaia osatzeko, itsas konpainia batzuek eta beste enpresa batzuek deskontuak eta baldintza bereziak eskaintzen dizkiete Eurail txartel bat duten pertsonei.\nEuropatik kanpo saltzen da Eurail txartela, banatzaile baimenduen bidez. Txartelarekin izandako arazoak konpontzeko, Eurail laguntza-bulegoak dituzu Europako hiri nagusietan (Espainian, Barcelona Sants, Barcelona França, Madrid Chamartín - Clara Campoamor, Sevilla Santa Justa eta Valencia Joaquín Sorolla geltokietan dituzu bulegook)\nIkusi deskontuei, herrialdeei, tren-konpainiei eta erreserbei buruzko informazio guztia Rail Planner aplikazioan edo www.eurail.com webgunean.\nRail Planner doako aplikazioari esker, erraz planifikatu ahal izango duzu Europan barneko bidaia. Enpresa kolaboratzaileen ordutegi, geltoki, erreserba eta eskaintza bereziei buruzko informazioa lortuko duzu hemen.


Musika-Hizkuntzaren Preludioa - EDICIONES SI BEMOL SL\n> Musika-Hizkuntzaren Preludioa\nLiburu hau irakaskuntzan emandako urteen emaitza da, urte horietan zehar nire klaseetarako fitxak landuz joan naiz. Fitxa erakargarriak dira eta helburu argi eta zehatza dute. Animatu naiz pixkanaka-pixkanaka haiek biltzera eta transmititzen errazak diren irizpide argien eta homogeneoen arabera sailkatzera.\nSei urteko neska bat nintzela, musika ikasten hasi nintzen. Ilusioz beteriko ikaslea nintzen. Oso atsegin nuen kantatzea, instrumentua jotzea (nire kasuan pianoa), kantak asmatzea...Hala ere, batzuetan musika-kontzeptuak ulertzea kostatu egiten zitzaidan (inoiz buruz ikasten nituen, besterik gabe). Gainera, liburua irekitzea ez zen erakargarria: ikasgaietako idazkera tradizionalegia zen eta batzuetan eskuz idatzita zeuden. Liburua berria bazen ere,orrialdeek ez zuten ukimen atsegina… Banekien kanta politak zeudela, baina…\nDenbora pasatu da: gaurko heziketan ohiko praktika dira kolorearen erabilera eta elementu grafikoen laguntza, ezagutzak barneratzeko eta kontzeptuak asimilatzeko. Umetatik izan dudan ametsa errealitate bihurtu da: ikasteko material zorrotza, baina, era berean, atsegina edukitzea eta bereziki gazteenei zuzendua. Material horrek gonbidapena izan behar du musikara hurbiltzeko, musika ezagutzeko eta ikasteko, baina modu atsegin eta dibertigarrian; aldi berean eraginkorra izan behar du emaitzak ere kontuan hartu behar baititugu.\nUrteetako prestakuntzak eta ikasketek ematen duten bermea dut. Baditut ikasketak musika-hizkuntzan, harmonian, konposizioan eta abesbatzan, baita pedagogian ere. Badut hogeita hamar urteko esperientzia irakaskuntzan, horietan zehar etengabeko prestakuntza izan dut eta beste irakasleen eta ikasleen ekarpenez aberastu egin naiz. Haiengandik guztiengandik ikasi dut eta ikasten jarraitzen dut. Haiek guztiak dira proposamen honen parte, eskuetan duzun liburu honen parte: Musika-Hizkuntzaren Preludioa.Musika-hizkuntza ikasteko prestatzen gaituen liburua. Honen aurretik izan dira Musika-Teoria liburuak, musika-hizkuntzarako Teoria Urdinaren lau aleak.\nNire esker onaadierazi nahi diotSi bemol argitaletxeari, lan honetan sinesteagatik eta izan duen konfiantzagatik, baita argitaratzeagatik beragatik ere.\nMusika-Hizkuntzaren Preludioa ikasleari fitxa-liburu bat emateko helburuaz dago eginda. Liburu ikusgarria da, ia testurik gabea, eta honako gai hauetan dago banatuta: udazkena, negua, inauteria, zinema, udaberria eta uda.\nEz da honen asmoa ikasgelako jarduera zuzentzea edo antolatzea.Bere helburua da idatziz laguntzea profesionalak azaldu dituen kontzeptuak ulertzen.\nAmaitzeko, eskerrak eman nahi dizkiet bai “Andrés Isasi” Musika Eskolari proiektu hau errazteagatik, bai Gorkari bere egonarria eta laguntzagatik.


Etsaitasun politikoa eta ezker abertzalea klase borroka prozesuan\nLangile mugimenduaren antolaketaren etsai nagusia ekonomizismoa zela zioen Gramscik; determinismo historikoa[i]. Era berean, XIX. mende amaieran zein XX. mende hasieran, SPD alemaniarraren osaketa soziologikoan funtzionario eta langile aristokrazia zenbatekoak areagotu izanak, zein paraleloki errebisionismorantz (Bernstein-ekin) eta ortodoxiarantz (Kautsky-rekin) harturiko joera teorikoek, haien praktika teorikoak higuinaren mugak jotzea ekarri zuten, Rosa Luxemburg eta Karl Liebknecht-en erailketen antolaketarekin.\nGurean berriz, esan beharra dago, oro har, eta ezker abertzalearen barruan askotariko antolakunde eta joera politikoak betidanik existitu izan badira ere, elkarri sekula ez diotela etsai politikoaren trataerarik eman. Ez bederen termino teorikoetan. Aitzitik, areriotasun politikoaren kontzeptuaren bidez ezaugarritu dituzte eremu politiko berean jarduten zuten antolakunde eta joerak; guztiek interpelatzen zuten subjektu potentzial bera, modu batera edo bestera hura erakartzen saiatuz, programa edota diskurtso politikoen bidez, eta abar. Beti lehian, baina inoiz ez gudan.\nAre gehiago, PNVri buruzko iritzi aniztasuna egon da beti; hain zuzen, aliatu politiko gisa izan zezakeen potentzialari buruz edota etsaitasun mailari buruz.\nEtsaitasun politikoaz ari garenean, baina, pertsona multzo baten eta bestearen arteko funtsezko etsaitasunari buruz ari gara; kontra egiten dion multzo batekin (potentzialki) borrokatzeko duen aukera errealaz, alegia. Izan ere, etsaitasuna, izate batek bestearekiko garatzen duen oinarrizko ukazioan eratzen da. Zer esanik ez, beraz, gizarte burgesak proletalgoaren interes historikoen ukazioa ekartzen duela, non burgesia eta proletalgoa abstrakzio maila orokor eta zehatzetan borrokatzen diren[ii].\nHau da, gatazka horrek eguneroko bizitzako esfera guztiak zeharkatzen ditu, modu horretan, eta era oso konplexuan bada ere, klase erlazio bat, klase borroka bata eta bestearen arteko mendekotasuna eratuz. Edo, bestela esanda, gure egunerokotasuna artikulatzen duen faktore bakoitzean agertzen dira burgesiaren agintaritzarako bitartekoak, itxura eta forma ezberdinak garatu dituztenak: agurtzeko moduetatik hasi eta pentsatzeko eskemetaraino, kontsumo ohiturak, militantzia ohiturrak, oinarri teorikoak, antolakuntza ereduak, borroka moldeak, kultura politikoa, eta abar. Guztietan barnebiltzen eta adierazten da interes antagonikoen talka.\nEzker abertzalean ere, forma soziopolitiko historiko modura, klase borroka existitu izan da; bere historia politikoan etengabea izan da frakzio iraultzaile eta erreformisten arteko talka eta bereizte politikorako joera ziklikoa[iii].\nHain zuzen, zentzu hegemonikoan, ezker abertzaleko frakzio sozialdemokrata (sektore postmodernoak eta autonomoak barne) izan d(ir)a ezker abertzalearen formazio historikoa baldintzatu du(t)ena(k). Hain dago errotua joera hori, ezen gaur gaurkoz, Euskal Herrian ez diren ia ezbaian jartzen antolakuntza eredu jakinak, fenomeno sozialak auzitan jartzeko metodo jakinak, teoria pentsatzeko eta baliatzeko modu jakinak, militantzia ereduak, zentzu komun politikoa, militanteon sozializaziorako moduak, eta abar. Hau da, azken finean, kapitalari funtzionalak zaizkion usadio politikoak. Eta hau zergatik?\nEkonomikoa denaren eta politikoa denaren arteko bereizketan oinarritutako antolaketa moduak direlako; alegia, ekoizpenaren eta zirkulazioaren arteko banaketan oinarritutakoak, horixe delarik ekoizpen eredu kapitalistak bereganatzen duen izaera estandarra. Modu horretan, ekonomiaren inguruko ikusmolde teknizista-produktibista eta politikaren inguruko ikusmolde ideologikoa gailentzen dira, eta fetitxismo hori bere eginez, subjektu politiko modura saiatzen dira kapitalari aurre egiten. (Adibidez: alderdi politiko-sindikatuen banaketa organizatiboa)\nIzaera kritiko mugatua duten militantzia profilak eraikitzen direlako, zeintzuek burokrazia ahalbidetzen duten legegintza politiko gisara, eta bestalde, legeria-gaitasun eta gaitasun exekutiboen arteko bereizketa bultzatzen dutelako.\nPolitika proletarioa, botere politikoa hartzeko prozesu modura, ezinezko bihurtzea bultzatzen dutelako, etengabea baita beren barrenean “botere harreman” mota guztiak arazteko saiakera, boterearen kategoria norbanakoaren auzi gisara mugatuz. (Adibidez: Joxemi Zumalabe Fundazioa bezalako iniziatibak)\nPentsamendurako eskema mekanizistak birproduzitzera bultzatzen dutelako, zeintzuek fenomeno sozialak eta beren barne arkitekturak nahastera eramaten gaituzten; abstrakzioei aurre egiten saiatzeko, antolaketa eredu abstraktuak baliatuz; hau da, partzialki arituz. (Adibidez: Genero zapalkuntzaren aurkako borroka)\nZentzu komun burgesarengana, moral burgesarengana eta zentzu burgesarengana joz, dinamika taktikoak sustatzen dituztelako, hainbestetan entonatu duten indar metaketari bolumena igo asmoz. (Adibidez: elementu horien manipulazioa Altsasuko gazteen auzian)\nEztabaida irekia, arrazionaltasun politikoa, ideien guda muturreraino eramatea edota kritika zintzoa ekiditen dituztelako.\nMilitantzia alferra (egoneko militantzia) bultzatzen dutelako, kontsumo mailara mugatzen dena, denborapasa gisara, modu arduragabean.\nHorregatik guztiagatik eta beste hainbat tradizio politikorengatik zaizkio funtzionalak kapital erlazioari politika egiteko forma horiek. Izan ere, nekez eragiten dute bere funtzionamendu errealean.\nEta nora iritsi nahi dudan analisi labur eta osatugabe honekin? Bada, egungo egoerara, non Ildo Sozialistaren adierazpide ezberdinetatik, forma horiei berariazkoak zaizkien tentsioak (klase borroka) sintetizatzeko saiakerak egiten ari diren, berauetan hegemonia proletarioa eraikitzearen bidez. Baina, ohikoa den bezala, eta batez ere, aurreko ikasturte politikoan agerian geratu den bezala, forma horien parte izaten jarraitzeko borondatea duten pertsonek militante sozialistak erasotzeko joera dute; irrigarri utziz, infantilizatuz, karikaturizatuz, pankartak errez, "herri" mailan (langile aristokraziaren eremu soziologikoan) isolatzen saiatuz, manipulatuz, mehatxatuz eta xantaia eginez.\nIA, GKS, Erraki, Itaia, gazte asanblada, gaztetxe, autodefentsa sare edota beste eremu batzuetako militante andana bati oztopoak jarri dizkigute lan politikoa egiteari dagokionean, eta ez soilik poliziak.\nBada, aurreko ereduarekin haustura izatea inplikatzen duen antolaketa, propaganda, konpromiso, ardura, ekoizpen teoriko... saiakera oro, indarrez erasotua da aurretik aipatutako forma historikoetara joz. Nire ikuspegitik, Herri Mugimenduaren forma historiko klasikoa, antolakuntza leninista klasikoa, funtzionamendu anarkistarako joerak, zentzu komun interklasista, moral burges bakezalea, erromantizismo abangoardista…izan dira, besteak beste, klase ertainaren bloke politikoaren abangoardiek baliatu dituzten falaziak, Euskal Herrian proletalgoaren independentzia politikoaren adierazpenak ehorzten saiatzeko.\nOinarri politiko proletarioak arriskutsuak dira euren osotasun politikoaren zati batentzat.\nHala, proletalgo komunistaren etsai politikoak ez duela beti forma oldarkor eta erromantikoa eskuratzen. Are gehiago, kasurik txarrenetan, hurbilena izan zaigun jendearen aurrean defendatzeko eta beraiekin edonolako harremanak hausteko beharrarekin topatu gara; lagunak, senideak, eredu politikoak, militante historikoak… Ekinbiderako molde ezberdinen bitartez, gure klasearen esklabotasuna betikotzen ari dira. Gu erasotzen ari dira, muga etiko guztiak gaindituz, eta harrokeriaz, inpotentziaz eta arduragabekeriaz, gainera.\n“Independentzia eta Sozialismoa” binomio historikoak barnean zeraman interklasismoak eta bere baitan zetzan klase borrokak lehenago edo beranduago lehertu behar zuten. Orain ari dira beren garapenaren mugak jotzen; hala erakusten du Sortuk Ildo Sozialistaren aurka abiarazitako eta gidatutako ofentsiba orokor interesatuak. Erreala den zerbait osatzen du erasorako bere iniziatibak. Antagonikoak dira bere interes politikoak eta gureak, eta bidezko autodefentsa aldarrikatzen dugunean eta horretarako pausoak ematen ditugunean, emana dago borrokarako aukera. Sortu, erakusten ari da Ildo Sozialistaren berehalako etsai politikoa dela. Orain artean teorian agerikoa zirudiena praktikan islatzen ari da.\nGure aldetik, beraz, gure burua gogatu baino ezin dugu egin, burgesiaren interes historikoek, gure klase etsaiaren interesek eta horiek barruan hartu ditzaketen edukiontzi mota guztiek parez pare izan gaitzaten, azken ondorioetaraino. Prestaketa gogorra baina beharrezkoa, Ildo Sozialistako militantzia komunista modu eredugarrian erakusten ari den modura; zeinak makal baina tinko, bere ibilbideak hasi dituen Euskal Herrian.\n[i] Antonio Gramsci interpretatzeko, Jose Aricóren Nueve lecciones de economía y política en el marxismo eta Biaggio de Giovanniren Teoría marxista de la política erabili ditut.\n[ii] Marx-ez gain, Carl Schmitten El concepto de lo político idazki klasikoak lagundu dit etsaitasun politikoaren kategoria definitzen.\n[iii] Ezker abertzalean emandako klase borrokaz egiten dudan interpretaziorako, Kolitzak Borroka Garaia Da!-n idatzitako De la nación cuestionada a la cuestión nacional testuaz eta bertan Comunista Abertzale eta Petriko Barrenok egindako iruzkinez baliatu naiz.


'Salvados' eta manipulazioa • ZUZEU\nZazpi puntu dira goikoak. Ez zaitut konklusioetan ito nahi. Zerbait gehitu nahi izanez gero bota iruzkina.\nIrudia | Salvados | zz | Creative Commons By SA\nBasagoiti, Egiguren, La Sexta, salvados\n'Salvados' eta manipulazioa\n30 pentsamendu “‘Salvados’ eta manipulazioa”-ri buruz\nxiber 2010-11-08 15:58\nArakaldoko herriko tabernari buruz: horrela deitzen da baina ez da ezker abertzalearen inguruko taberna bat, Arakaldon dagoen taberna bakarra da, eta izena ba herriko taberna. Ez dakit manipulazioa edo ez-ezagutza izan den.\nptx 2010-11-08 16:22\nEz dut Oier, zuk aipatutako gakoen artean, manipulaziotzat hartu daitekeen bat bera ere ez.\nZer da ba manipulazioa zuretzat?\nSalvados saioan, baietza eman dutenak agertzen dira… ez gehiago ez gutxiago.\nIbili dira, saiatu dira jendea elkarrizketatzen.\nImanol Murua eta Martxelo Otamendi kazetariak agertzea, manipulaziotzat jotzen duzu ere?\nNiri saioa erakargarria egin zitzaidan, telebista espainolek egin ohi dutenetik, nahiko urruti, orohar.\nEl Humilde Fotero del Pánico 2010-11-08 16:40\nNik ere ez dut manipulaziorik ikusten. Sinplismoa bai, ordea. Herriko Tabernako parrokianoak ‘de traka’ dira. Nondik atera dituzte? Eta EAJko inor ez azaltzea nahiko larria iruditzen zait. Dena den, ez ahaztu umorezko programa dela ‘Salvados’. Ze espero zenuen? ‘La pelota vasca’ filmako bigarren partea?\nHalere, interesgarriak diren gauzak ditu erreportajeak. Landaburu eta Martxeloren arteko elkarrizketa nahiko argia da (batek oso argi hitz egiten du, besteak, aldiz…) eta Egigurenek ere hainbat harribitxi oparitu zituen.\nOier Aranzabal 2010-11-08 16:43\nNik ez dakit noraino saiatu diren. Baina, Basagoiti eta Egiguren dira saiatu eta elkarrizketatzea lortutako politikari bakarrak? Ez dut uste.\nArakaldon ateratako planoak ikusi dituzu? Nor elkarrizketatu zuten? Niri postura edo alde bat erridikulizatzea iruditzen zait. Hain zuzen elkarrizketatu zituen horiekin aritzea. (Esatea sobera -nik enekien- dirudienez Arakaldokoa ez dela ezker abertzalearen Herrikoa)\nImanol Murua eta Otamendiren agerpena (batez ere Muruarena) anekdotikoa da.\nEta testuan agertutako azken puntua garrantzitsua iruditzen zait.\npolitikari (Españolak): Basagoitu+Egiguren\nPolitikari (abertzaleak): 0\nAbertzalegoa: Otamendi+ Arakaldoko txikiteroak\nKonstituzionalisten aldetik: Landaburu\nZer esanik emanten ez duena: Murua\nEl Humilde Fotero del Pánico 2010-11-08 17:06\nBanaketari dagokionez, arrazoi osoa duzu. Ordezkari abertzaleren bat elkarrizketatu behar zuen, ustezko herriko tabernakoak frikiak baino ez dutelako ematen… Hori irudia!!!\nEz aztoratu, Oier, programa txorra bat dela… Analisi sesudoagoak nahi izanez gero, beste ate batzuetara jo beharko duzu…\nOier Aranzabal 2010-11-08 17:11\nZenbat programa txorra ugaritan hitz egiten dute Euskal Herriaz espainian. Ez naiz aztoratzen Fotero! Nik gauzak “normaltasunaren” barnean hartzen ditut, normal-normal.\nOier Aranzabal 2010-11-08 17:16\nBarka… erretorikoa zen lehen galdera eta erantzuna atera zait nahi gabe:\n“Zenbat programa txorratan hitz egiten dute Euskal Herriaz espainian. Ez naiz aztoratzen Fotero! Nik gauzak “normaltasunaren” barnean hartzen ditut, normal-normal. ;-)”\nIPURU 2010-11-08 20:17\nBa ni hirekin negok Oier! Sinplismo eta manipulazioa hutsa!!\nptx 2010-11-08 20:43\nBaina manipulazioa hori da?\nNik ez dut ikusten manipulaziorik zuen baieztapenetan.\nEzker abertzaleko inor agertzen ez dela? Eta?\nBaina hori ez da manipulazioa, inondik inora.\nxuru 2010-11-08 21:04\nain konplikatua al da guria ba?\nedu 2010-11-08 21:43\nmesedez azaldu ahal duzu zer den zure ustez manipulazioa??\nHerriko Tabernarena, zelan ulertuko dute Arakaldotik kanpo? Abertzaleei buruz horrenbeste berba eta abertzaleen berabarik ez, zer ote da? Hasierako irudi lausoak, zer dira, “efektu estetiko hutsa”?….\nUlertzen dut hola egin izana, baina ez dut ulertzen manipulaziorik ez dela esatea…\nOier Aranzabal 2010-11-08 23:48\nManipulazioa garbi ikusten dut noski.\nZer den manipulazioa? Errealitate bat halakoa dela jakinda, bestelako bat dela esatea intentzionatuta. Errealitatea publikoari intentzio jakin batekin eraldatzea edo bestelakoa dela jakitera ematea.\nFolloneroren programarena, espainiako komunikabideen manipulazio kanpainaren barrenean sartzen da.\nBasagoiti eta Egiguren, “eskuinekoa” vs “progrea” bezala agertze hori errealitatea manipulatzea da. Arakaldoko txikiteroak ezkertiar abertzaleen errepresentazio bezala azaltzea (eta azaldu dituen moduan!) manipulazio “garbia” da. Abertzalegoa txikiteroak+Otamendi (motxian) izatea… zer nahi duzu bada esatea… Eduk ondo esan duen eran Torrijosen, Madrilen edo Logroñon dagoen jendeari Euskal Herriaren errealitate intentzionatuki eraldatu bat erakustea da… Kubarekin, ekialde hurbilarekin… hedabide gehienek egiten duten eran.\nSinplifikazio extremoa; bide batez Fotero, manipulazioari oso lotua dago. Erabat esango nuke.\nez dakit argi azaldu dudan nire iritzia. (mc)\nIñigo Rubert 2010-11-08 23:58\nTorturak jasan dituztenek esan ohi dute lasaitu ederra hartzen dela espetxera iristean. Horrek esan nahi du espetxea ez dela gizakia suntsitzeko tresna?\nOier Aranzabal 2010-11-09 00:05\nRubert, intentzioan dago gakoa. Gezur bat zerk bihurtzen du gezur eta ez errakuntza? nik hala uste dut behintzat.\nTheklan 2010-11-09 00:59\nEz zait iruditzen manipulazioa. Bai eskasa. Baina ez badituzte Otegirekin egin zuten bezala adierazpenak moztu eta ordenaz aldatu (horren inguruan Basagoitik eta Eguigurenek hitz egin beharko zuten, ez nik, noski) ez dago manipulazioarik.\nProgramaren tonoa ere gustatu zatzaidan… baina daukan balio intelektual eskasaz gain ez dut uste manipulatua dagoenik.\nAitor 2010-11-09 08:21\nNik ere manipulazioa dela uste dut. Ez agian egindako elkarrizketena (Otegiren kasuan izan zen bezala), baina bai hemengo errealitatearena. Jordik badaki ez zela herriko taberna batean izan, badaki ematen duen irudia ez dela Euskal Herriko errealitatearen irudia, eta intentzionatuki zabaltzen du irudi hori. Nire ustez errealitatea da manipulatzen duena.\nGainera nazkatuta nago guztiaren gainetik Espainolak diren sasi progre mundutar hauekin. Eta asko katalanak gainera telebista munduan.\nIñigo Rubert 2010-11-09 08:37\nUste dut ez nauzula ulertu Oier, edo ez naiz ondo azaldu. Kriston txapak botatzeko joera izanik, motzean saiatu eta… tira, ez zait ondo atera, zorroztu beharko dut nire sintesi gaitasuna 🙂\nIzan ere, zurekin bat nator Oier. Esaldi horrekin adierazi nahi nuena da manipulazioa, zentsura eta zaborraren arauen arabera “begiratuak” izatera ohituak, hortik pittin bat aldentzen denari onargarria deritzogula… nahiz eta manipulazioa, zentsura eta zaborra izan bere baitan.\nHala ere higuingarriena planteamendu bera zait: nor ostia da morroi hori turista politiko enroilatu gisa etorri eta dilema moralak bata eta besteari planteatzen hasteko? Akaso sikiera pasa zaio burutik espainiar “kazetaritza” honetan guztian duen ardura eta parte-hartzea? Akaso pasa zaio burutik urteetako torturak, azken asteetakoak barne, aipatzea, azalaraztea, ikertzea? Espero dut burutik pasa ez izana, zeren burutik pasa bazaio espainiar kazetari gisa honetan guztian duen arduraz hausnartzea eta erreportaje hori bada espero dezakegun guztia, espainiar kazetaritzaren kloakak uste baino sakonago daude… tortura sotoen parean hain zuzen. (Oharra: ez da mehatxu bat, beraiek ez bezala, bide soilik baketsu eta politikoen alde nago eta).\nBai, orain dela aste pare bat Antena 3n bota zuten beste horren ondoan (Venezuela, ETA, FARC, Cubillas…), erreportaje hau kazetaritzara hurbiltzen da baina gerra kazetaritza izaten jarraitzen du, goitik behera egindakoa, bera, bere kazetaritza eta bere estatua ardura guztietatik libre denaren jarreratik, jarrera hori indartzeko asmoz.\nOier Aranzabal 2010-11-09 09:12\nBale Rubert, kar kar 🙂\nManipulazioa ez da soilik bideoak edo adierazpenak moztea. Ez da soilik argazki bati photoshopekin eraldaketak egitea elementu bat desager arazteko. Nor elkarrizketatu eta nor ez modu horretan aukeratzea, intentzio garbi batekin; batzuen irudi jakin bat ematea (Basagoiti, Egiguren) eta gero besteena (Txikiteroak), hori manipulatzea da. Tira agian ohituraturik egongo gara EH telecincoko platoetan eztabaiden subjetu bezala ikustera baina joño.\nZu Palestinara bazoaz (Gerra kazetari edo follonero moduan) bertako egoeraz hitz egitera eta Israel Beitenu alderdiko kide bat eta Israelgo Alderdi Laboristako beste bat elkarrizketatzen badituzu… Eta gero Palestina aldera bazoaz txikitero batzuei hitz egiten plano batzuk grabatzera… Ba zer nahi duzue esatea… Nik horri manipulazioa deitzen diot.\nBenetan ez nuen uste gaiak hainbesterako emango zuenik. Eztabaida ederra hau. Hori bai, argi geratu zait La Sextako “progresismoa humoristikoak” erraiak bota dituela EHn ere.\nAitor Etxebarria 2010-11-09 10:01\nNi gauza batek harritu nau zeharo: umorezko edo katxondeozko programa batean egindako adierazpenek zer nolako zurrubiloa montatu duten. Nik uste dut non eta zein testuingurutan azaldu den hau guztia kontuan izan behar dela. Baina hori alde guztietatik: bai Madrilen eta hango aparatu politikoaren aldetik; bai gure aldetik.\nGorka 2010-11-09 14:49\nOrokorrean bat nator Oierren balorazioarekin. Bestalde, bale, Salvados umorezko saioa da, baina umorea (katxondeoa barne) tresna ezin hobea izan daiteke askotan kontu serioak jorratzeko; kazetariaren galderak, ordea, oso sinplistak ziren, eta ahopeka botatako hainbat iruzkin zitalkeriarik asko zeukaten. Igoal sentipen subjetiboa da, baina uste dut Jesus Egiguren ez zela oso eroso sentitu Jordi Evolerekin; adibidez, Josu Urrutikoetxeaz ari zirela, horra hor Egigurenek bota ziona: “A él además le conozco y se cómo es” (“Y a ti no” esango zuen bere kasa). Geroxeago, T4-ko bonbaz zihardutela, Egigurenek esan zuenean Otegi jakinaren gainean egongo zela (ETAk zeozer egingo zuela, ulertu nuen), besteak “Qué fuerte, ¿no?” edo holakoren bat esan zuen, Otegik denaren kontu zehatza izan balu bezala, bonbak zehatz-mehatz non-noiz egingo zuen eztanda, alegia. Ez dakit, inpresio hori geratu zitzaidan igande gauean, eta bart gauean ere, berriro ikustean, berretsi egin zitzaidan. Porsierto, EAJren falta nabarmendu duzue askok, baina esan behar da Telemadriren urrunago joan zirela ostegun gauean: Markinako hainbat irudi atera zituzten, eta esatariak “ETAren aldeko kartelak” edonon ikusten direla zioen bitartean pantailan honako hau atera zuten, balkoi batetik zintzilik: “Etorri zaitez Zalburura. Alderdi Eguna”. Enfin.\nMartin 2010-11-09 15:21\nArrebak esanda orrialde hontara heldu naiz eta aski iritzi interesgarriak daudela ikusi dut.\nMadrilen ikasten ari naizen euskaldun bezala, hemendik hartutako perzepzioa erakutsi nahi dizuet:\nHasteko, euskaldun bezala elkarrizketa horrek (eta bakarrik elkarrizketak diot, ze beste guztia soberan zegoen, basagoitik “voy si me lo dices en euskera” esandakoa batez ere, narrua behar du pertsonak..) izugarrizko balioa duela iruditzen zait. Eta programa honek daukan formatua eta espainiar gizartean dagoen “morbo” zaletasuna baino haratago joan behar da balio hau ikusteko.\nBata, Eguiguren beraren aurpegia izan zen, elkarrizketa guztian, eta hor behintzat manipulazioa egin badute habilak dira benetan hauek zeren benetan bizi duen zerbaiti buruz hitzegiten ari zela argi eta garbi dago.\nIritzi partikularrak sartu zaizkigu, urrutikoetxea, otegi, e.a… lehenbizi belarritik baina nik duda gabe zerbait nabarmenduko banu, honakoa litzateke: Emaitza dela garrantzitsua, hau da, euskaldunok bakea lortzea, eta hauxe da helburua. Partikular guztien gainetik, eta sekula ez da galdu behar buruan lortu beharrekoaren ideia.\nBestalde, euskaldunak elkartzen gaituen ideiak goraipatu zituen, jatorria, kultura, lan lekua eta ideologia ezberdineko pertsonen erreflexio komunak. Topaleku bikaina benetako helburua lortu bidean.\nETAk gabonetan utziko duela aktibitate armatua gehiegi iruditu zitzaidan baina “Catarsis” delakoa gertatzen ari da, eta nik nabari dut nire inguruan ere, mugimenduak gertatzen ari bait dira esaterako nire herriko ezker abertzalean, EAJren ekimen batzuetan, e.a…\nZORITXARREZ, Madrilen bizita, Espainiar gizartean inportantzia haundirik ez duen pertsonaia fantasma bat bezala ikusi dute eguiguren jauna eta bestalde guztiz eklipsatuta geratu da Felipe Gonzalez-ek Pais egunkariari eskeinitako elkarrizketa edo hobe esanda astakeri multzo horrekin.\nBakearen bidean, horrelako pertsonak beharko ditugulakoan nago.\nJoxe 2010-11-09 15:43\nManipulazioa beti dago. Beti dago ikuspegi partzial bat. Kazetaritzan espero dezakeguna zera da: praktika onak.\nInpartzialitate helburuarekin egiten baduzu, BBC-en modura, hizkuntza klase bat, aktore danak errepresentatu.\nIkuspegi partziala azaltzen badezu, gutxienez hala jakinarazi. Hau ere legitimoa iruditzen zait.\nTipo honek txiste hizkera erabiltzen du eta PSOEn posizioak beti defendatuko ditu. Ondoriak nabarmenak dira. Zuk egindako zerrenda baino bere diskurtsoaren falazien zerrenda egingo nuke.\nptx 2010-11-09 16:46\nOrduan, Oier… Zuzeuk egunero manipulatzen du?\nEz ditut inoiz ez Basagoiti (PP), ez Barcina (UPN) eta ezta Jacques Coumet (UMP) elkarrizketatuta ikusi. Eta bai adibidez Patxi Zabaleta.\nManipulazioa hori bada… ez dago medio librerik munduan. Nik neuk, kazetaritzan daramatzadan 20 urteotan, manipulatu baino ez dut egin.\nErrealitatea interpretatzea da jokuan dagoena. Argi dago La Sextako hauek ez dutela guztion gustuko saio bat egingo. Baina orain arte, izkutuko kamerekin egindako saioetara ohituta euki gaituzte.\nZiurrenik, ezker abertzaleko kideek saio honetan ez agertzea erabaki dute, izan ere nik neuk badakit Jordi delako hau, jendeari erreguka aritu zaiola elkarrizketak eskatzeko.\nNik neuk badut lagun bat, sahararren kanpamenduetan Folloneroa ezagutu, eta geroztik euskal gaiari buruzko interesa zelan areagotu zitzaion adierazten didana.\nArgi dago hauek audientziak nahi dituztela. Argi dago, herriko taberna batean sartu zirela Arakaldon, Donostiako alde zaharretik abiatuta… argi dago taberna hori herrikoa zela, baina ez ezker abertzaleko egoitza ilegal bat.\nEsango banizueke, Egigurenen elkarrizketa horrek, Otegirenak beste balio duela mediatikoki. Bake prozesu klabean, aportazio itzela dela Aizarnazabalekoak botatzen dituenak?\nRubalcabari eta esaten dienean, datozela urtebetez Tolosara, edo Eibarrera bizitzera? Orduan atoan jarriko liratekela gatazka konpontzera…\nNik adi jarritu nuen saioa. Banekien espainiar telebista bat ikusten ari nintzela… eta La pelota vasca bera baino aportazio hobea iruditu zait dokumentu hau, manipulazioak manipulazio.\nOier Aranzabal 2010-11-09 17:07\nGauzak nahastu dituzu nire ustez Patxi.\nGauza bat da Zuzeuk nor elkarrizketatzen duen, edo nik nori egiten diodan elkarrizketa, edo nor ahal dudan elkarrizketatu. Nik Patxi Zabaletari elkarrizketa profesional-pertsonal bat egiteak, eta berbera Basagoitiri ez egiteak eta Egigureni eta Gorka Maneirori eta Arnaldo Otegiri eta Egibarri eta Imazi eta Falangekoei… horrek ez du zer ikusirik manipulazioarekin. Nahi baduzu esan dezakezu Patxi Zabaletaren elkarrizketan manipulatu nahi nuela berak zioena akaso… edo eztakit.\nBeste kontu bat da EHko egoeraz ari zarenean, Follonerok egin duena egitea. Euskal gaiaz duen “interesa” dena delakoa izanda ere… Oroitu Otegiri elkarrizketa ere, bere beste perla bat.\nErrealitatea beti distortsionatzen dela, ados. Baina intentzionatuki distortsionatzea bestelako gauza bat da Patxi. Ziur izan guk Zuzeun erreportaje bat egingo bagenu Kataluniako edo Bretainiako egoeraren inguruan, alde guztien iritziak jasoko genituzke handik ala hemendik. Ez dut zalantzarik, eta ez genuke alde bat erridikulizatuko. Hori egin baitu Follok. *Palestinaz eta israelez esan dudana goian…\nLa Sextako umoristak oso “guayak” dira, oso “progreak”, baina nazionalismoez hitz egiten hasten direnean argi uzten dute norantz jotzen duten. Argi ikusten zaizkie intentzioak. Nik uste gainontzeko iruzkinetan jarri ditudala adibide nahiko.\narrikitaun 2010-11-09 17:40\nDomekansaio ikusi nuen eta oraindino nire malaostia kendu ezinik nabil. Oierrek egiten dituen irakurketa guztiekin erabat ados nago. Nola ez!\nKomiko izan nahi duten horiek (Milikitoen bufoiak alegia; Wyoming, Buenafuente, Follonero eta ea) PSOEren aldeko irakurketa partziala egiten dute behin eta berriz. Deitu manipulazioa, deitu gura duzuen moduan baina kiratsa darie euskal “arazoaz” ari direnean.\nNeuk behintzat Intereconomia edo Veo7 gurago ditut sikiera “umore” horren atzean nor dagoen argi azaltzen dute.\nMikel Goñi 2010-11-09 20:33\nBada, nik ez nuen saio osoa ikusi, Basagoiti, Egiguren eta “herriko” tabernan (herri batekoa esan nahi baitut); beraz, ezin dut gehiegi zehaztu.\nBatetik, manipulazioa egon den edo ez: ez nuenez osorik ikusi ez dakit ze “asmo” agertu zituzten egileek; hots, ez dakit Euskal Herriaren egoeraren inguruko zerbait egiten ari ziren, edota egungo egoeran balizko bake-bilakaera (prozesua zetorkidan burura, baina horrek elkarrizketak eta abarrekoen kutsua duenez…) batera egindako gerturatzea. Lehen kasuan ez lirateke bakarrik ezker abertzalea edo eskuin abertzalea faltako. Non dago Frantziako eskuinaren ordezkaria, edota Nafarroako “vasquista ez-separatistak”? Non jarri muga, alegia?\nBeraz, Oierrek esaten duen moduan medioek hautu batzuk egiten dituzte beraien intentzio, interes (zilegia den adieran), ahalmena, eta abar. Hala ere, hori argi utzi beharra dago ikusleak jakin dezan jasotzen ari denaren nondik norakoa. Batuzetan, medioaren izenari erreparatzea besterik ez dago jakiteko eskainiko dutenaren izaera zein den, hori La Sextan gertatzen den norberak erabaki dezala.\nBestalde, nik igandeko horretaz atera nituen ondorio kontrajarrien artean bada bat onen aldean jarriko nukeena. Espainol askok inoiz entzungo ez lituzketen kontuak entzun zituzten. Egigurenen elkarrizketaren tartean, ezker abertzalearen mugimenduaren benekotasunaren inguruko baieztapenak bazeuden. Beraz, eta kazetaritza irakaslea banintz, zera jarriko nioke nota gisa: laua. Hau da, ez du gainditzen baina ez zait erabat baztertzekoa iruditu. Dena den, nik Maquiaveloren eskua ikusten dut hemen. La Sexta eta PSOEren arteko lotura ideologikoaz jakitun, norbaitek horrelako iritziak Espainian zabaltzen hasteko garaia dela pentsatu duelakoan nago, “umorea”-edo erabilita. Badakizue botikak azukre pixka batekin errazagoa hartzen direla, eta egoera hau gero eta garratzagoa egiten ari zaie hainbat espainarri.\nP.S.: Rubert, zure txapak motz uzteko asmotan dator baten bat, ;).\neztakit nik ba... 2010-11-09 23:37\nAdos zurekin, Oier. Nire ustez, gaia guztiz bilatua zen, intentzionalitate argia dauka, duda barik. Bizkaiko herri txiki batzuetan (Arakaldo, Meñaka etab.) taberna bakarra dago, eta hain zuzen ere horregatik “HERRIKO TABERNA” izena. Ez dute zerikusirik ezker abertzaleagaz. Zuetariko norbaitek ikusi ditu aldarrikapen politikoak Arakaldoko tabernan? Horrek zeresana ematen du, taberna hutse dala….besterik ez. Galderak oso sinpleak dira, ikuspegia ere bai… eta Martxelo ez nuen oso fin ikusi….\nni 2010-11-10 00:16\nbaina ikerketa gaia zein da folloneroko tipoa edo bakearen nondik norakoa? izangaitezen zentzudunak eta utzi folloneroren programa egituraketa beste batzuen ikerketarako.\nzuzeu.com bezalako gune batean, guragodut bakeagatiko eta horren prozeduran oraindik ere pauso bat gehiago ematea.\ngainera, manipulazioa. hori abstraktukeria zintzoa. zuzeu.com gunean sextako saio hau manipulazioa izan dela irakurtzea ere manipulazioa izan daiteke. blog batetan izan balitz ez, baina hemen bai.\nba niri saio honek pizgarritxo bat eman dit. batez ere erakutsi ez dutenaren berri badudalako, euskalduna naiz, euskal gizartea bizi dut, sentitu eta beragatik borrokatu. orduan, ez dakitenei azaltzeko leio txikiegia bada ere dakigunoi baliagarri zaigula uste dut.\nhala gertatu zait niri, eta harritua nago oraindik ere, biana hala da. saioa 5 aldiz ikusi badut, oraindik motz gelditzen naiz.\np.d. zerikusirik izango balu azken boza: publizitate subliminala ez da existitzen. ikusiz gero subliminala izateari uzten baitio\nJulen 2010-11-10 23:58\nSinplismoa manipulazioarekin erlazionatzen duen bidea ez da batere luzea, eta biurgune gutxi ditu. Niri inork ez diezadala esan Euskadiri buruzko erreportai bat egiterakoan Espainiarrek dituztenak eta bi ematen ez dituztenik, oso gai erakargarria baita Mirandatik behera. Eta hemen egin dutena ez da beste munduko ezer, ene aburuz.\nSinplista izateak, eskuan dituzten erreminta guztiak ez erabiltzea esan nahi du. Teknikoki ez da manipulazioa, baina gure herriaren abaniko zabaleko zati bat baino ez dute eman, beste zati oso garrantzitsu bat alde batera utzita. Euskadin bozka gehien dituen partiduko inor ez agertzea… niretzat “sinplismo-manipulazio” bat da. Hibridoa.\nEta Arakaldokoa ez da ezjakintasuna edo kasualitatea, nire ustez. Kasualitatez taberna bakarra duen herri batera joan direla? Ja. Ez dira badaezpadan telebistan 1000 aldiz agertu diren herrietako Herrikora joan.\nLa Sextak, beste behin, zein hankatik den herrena erakutsi du. Eta gero eta herrenago dabil.\nTheklan 2010-11-11 16:13\nNik ez dut momentu batean ukatu ere egin La SeCta ez denik PSOEren aldekoa. Eta noski manipulatzen duela, hori da bere helburua. Garak ere hala egiten du gai batzuk jarrita eta beste batzuk ez. COPEk ere eta A3ek ere. Denek. Azken finean horregatik daude komunikabide ezberdinak.\nBaina arazoa ez da manipulazioa eman dela, baizik eta erreportaia TENDENTZIOSOa edo partziala zela. Nahiko argi dago hori. Ziurrenik saiatuko ziren Ezker Abertzaleko jendea edo PNVkoa elkarrizketatzen, baina baliteke hauek ezetz esatea, ez dutelako horrelako tipo batek elkarrizketatzea nahi. Azken finean badakite euren iritzia gutxietsiko dutela eta PSErena indartu. Horretarako egin dute, eta aurrez aurre esaten dizute.\nIritzi bat izatea, editorializatzea, ez da manipulatzea. Editorializatzearen helburua zure iritzia ematea da, medioaren iritzia. La SeCtak hori egiten du PSE edo Zapateroren alde Buenafuenteren monologo, Wyomingen txiste eta Evoleren programan. Eta hori nahiko argi dago.\nInpartzialtasuna nahiko banu ez nuke programa hau ikusiko. Dibertsio eta kritika politiko zehatz bat nahi badut bai. Horregatik entzuten nuen goizero Jimenez Losantos. Horregatik gustatzen zaizkit Garako editorialak. Horregatik irakurtzen ditut Zuzeuko iruzkinak.


2021/03/23 Haur Hezkuntza\n3 URTEKOAK JANARIAK LANTZEN\nElikagaien gaia lantzen aritu dira gelan.\nGelan batidoak egiten\nElikagaien gaia gai garrantzitsua da adin tarte guztietan lantzeko, baita Haur Hezkuntzako txikiekin ere. Azken finean, txikitan hartzen ditugun jateko ohitura osasungarriak bizitza osoan lagunduko ditute eta gure osasuna ere baldintzatuko dute neurri handi batean.\nHau dela eta hiru urteko ikasleak janarien inguruan hainbat ekintza egiten ari direla aprobetxatuz, marrubi eta platano batidoa egin dute. Baita gustura edan ere!


Mustela - Wikipedia, entziklopedia askea.\nMustela Mustelidae ugaztun haragijale genero bat da. Katazuria, erbinude, hudo eta bisoia talde honetakoak dira. Askotan erbinude izena erabiltzen da, nahiz eta Mustela nivalis espezieari dagokion. 16 espezie ezagutzen dira. Erbinude izena genero honetatik kanpoko beste animalia batzuei ere ematen zaie.\nTxikienak 13 zentimetro neurtzen ditu eta handienak (Mustela vison) 55. Katazuriak neguan ile txuria du. Gorputz luzeak dituzte, tuneletan sartzeko egokiak. Normalki isatsaren tamaina gorputz osoarenaren antzekoa da.\nMustela macrodon †\nWikimedia Commonsen badira fitxategi gehiago, gai hau dutenak: Mustela


Ez dute kasu berririk atzeman Zarautzen azken orduetan - Zarautz - Zarauzkohitza.eus\nEz dute kasu berririk atzeman Zarautzen azken orduetan\nAnartz Izagirre 2021-09-29 13:27\nHego Euskal Herriari erreparatuta, %1,2 da lau lurraldeetako positibotasun tasa.\nEusko Jaurlaritzaren Osasun Sailak argitaratu ditu atzo, asteartea, egindako PCR eta antigeno proben emaitzak, eta eskualdean, guztira, bost kasu bakarrik hauteman dituzte. Gainera, bost positibo horietatik lau Azpeitian zenbatu dituzte, eta bestea Aian. Hala eta guztiz, behera egin dute bi herri horietako intzidentzia tasek. Aian 554,16 da gaur-gaurkoz tasa metatua, eta Azpeitian, 164,26.\nUrola Kostako gainontzeko herrietan ez dute kasu berririk hauteman; horrenbestez, intzidentzia tasetan ez da gorakadarik egon. Azpeitiaz gain, 5.000 biztanletik gorako herrietatik beste hiru daude eremu horian: Azkoitia (108,49), Zarautz (111,36) eta Zumaia (61,06). Orio, berriz, eremu berdean dago, 48,92 baita hango tasa metatua. Beste herrietan honakoak dira intzidentzia tasak: Aizarnazabalen, Beizaman eta Errezilen zero, Getarian 35,34 eta Zestoan 154,08.


Lehen kolpea - - Goiena.eus\nMikel Irizar 2019-05-05 00:00\nAitortu behar dut arnasa lasaiago hartzen dudala igandez geroztik. Barrenbarrenean sinetsi nahi nuen Espainian bazela gehiengo demokratiko bat, eskuinaren oldarraldi autoritarioari aurre egiteko kapaz. Eta horrela izan da: hiruko beldurgarriak ez du gobernatuko; baina kontuz, hala da bereziki Euskal Herrian eta Katalunian oso emaitza txarrak izan dituztelako, Espainiako datuak bakarrik hartuta gehiago dira.\nEAEn ez du ordezkaririk lortu Espainiaren bertsiorik zatarrenak, nabarmen jarriz gure distantzia haiekiko; eta Nafarroan lortu du, bai, baina beste inon ez bezala elkarrekin aurkeztu direlako eta izen propioak ezkutatuta. Azken hau ikasteko moduko lezioa da: egoera berezietan, fronteak egitea da irabazteko modu bakarra.\nNafarroan airean dago lauko gobernua. EAEn alderdi abertzaleak sendo agertu dira, eta lehia biziak aurreikusten dira lau aste barru, alderdi unionistekin Araban eta abertzale artean Gipuzkoan. Debagoienean ere eskualdeko hegemonia eta hainbat alkatetza daude jokoan boto gutxiren bueltan. Kanpaina bat bukatu da eta lehen kolpeak arnasa lasaitu digu. Baina ez erlaxatu, bigarrena abian da.


Ortografia 2º bigarren hezkuntza dbh ibai berri PDF Sitios para descargar ebooks gratis\nEbooks Ortografia 2º bigarren hezkuntza dbh ibai berri Descargar PDF\nBajar Epub Libros Ortografia 2º bigarren hezkuntza dbh ibai berri Gratis. La Casa Del Libro Ortografia 2º bigarren hezkuntza dbh ibai berri Codigo Promocional. Paginas Para Bajar Libros Ortografia 2º bigarren hezkuntza dbh ibai berri Gratis. Paginas Para Bajar Libros Ortografia 2º bigarren hezkuntza dbh ibai berri. Leer Online. Telefono Casa Del Libro Ortografia 2º bigarren hezkuntza dbh ibai berri Valencia. Descargar Libros Ortografia 2º bigarren hezkuntza dbh ibai berri Online Gratis. La Casa Del Libro Ortografia 2º bigarren hezkuntza dbh ibai berri Peliculas. Bajar Libros Ortografia 2º bigarren hezkuntza dbh ibai berri Gratis Epub. Como Buscar Libros Ortografia 2º bigarren hezkuntza dbh ibai berri Para Leer En Internet.\nDescargar "Ortografia 2º bigarren hezkuntza dbh ibai berri"\nOrtografia_2º_Bigarren_Hezkuntza_Dbh_Ibai_Berri.pdf Descargar PDF\nOrtografia_2º_Bigarren_Hezkuntza_Dbh_Ibai_Berri.epub Descargar EPUB\nOrtografia_2º_Bigarren_Hezkuntza_Dbh_Ibai_Berri.txt Descargar TXT\nOrtografia_2º_Bigarren_Hezkuntza_Dbh_Ibai_Berri.doc Descargar DOC\nOrtografia_2º_Bigarren_Hezkuntza_Dbh_Ibai_Berri.fb2 Descargar FB2\nOrtografia_2º_Bigarren_Hezkuntza_Dbh_Ibai_Berri.mp3 Descargar MP3\nOrtografia_2º_Bigarren_Hezkuntza_Dbh_Ibai_Berri.zip Descargar ZIP\nOrtografia_2º_Bigarren_Hezkuntza_Dbh_Ibai_Berri.torrent Descargar uTorrent\nOrtografia 2º bigarren hezkuntza dbh ibai berri Reseñas de ebooks\nTítulo Del Ebook: Ortografia 2º bigarren hezkuntza dbh ibai berri\nMarrazteko eta margotzeko teknikak: plastikaren hezkuntza, 3º lehen hezkuntza\nProblemak ebatzi 7 (lehen hezkuntzako. bigarren zikloa)


2018ko maiatzaren 17tik uztailaren 01era\n Bizkaiko Foru Aldundiak antolatzen duen ERTIBIL BIZKAIA Ikus ArteenErakusketa Ibiltaria Bilbon abiatuko da eta hainbat udalerritan egingo ditugeldialdiak: Gasteizen Montehermoso Zentroan, (uztailaren 2tik urriaren 1eraarte), Durangon Arte eta Historia Museoan, (urriaren 1etik 22ra arte), GaldakaonTorrezabal Kultur Etxean, (urriaren 31tik azaroaren 30era arte) eta SestaonMusika Eskolan, (abenduaren 3tik 31ra arte).\n ERTIBIL BIZKAIA erakusketaren XXXVI. edizio honetan hauek izan dira artista sarituak: MARÍA MURIEDAS DÍEZ, IZARO IEREGI eta MAIDER GONZALO SALCEDA.\n 1983. urtean sortu zen erakusketak lurraldeko artista berriak zein besteautonomia erkidego batzuetatik eta beste herrialdeetatik datozen eta haiensorkuntza-lana Bizkaian garatzen duten artistak babestea eta bultzatzea duxede.\n Aurtengo lehiaketan, 124 lan aurkeztu dira, espezialitate guztietako 90artistarenak. Aurkeztu diren obren artetik 18 lan aukeratu dira, eta horiekosatzen dute Rekalde Aretoko ERTIBIL BIZKAIA 2018 erakusketa. Aukeraketahori egin duen epaimahaia honako profesional hauek osatu dute: Andoni Iturbe(BFAko kultura zuzendaria), Araceli de la Horra (Gasteizko Montehermoso Zentroko zuzendaria), Oskia Ugarte (Iruñeko Huarte Zentroko zuzendaria),Sahatsa Jauregi (artista), Ignacio Rodríguez Arcaute (EHUko Arte Ederretakoirakaslea) eta Mikel Murillo (idazkaria).\n Deialdirako erabili diren 45.000 euroetatik, sarituek 7.000, 5.000 eta 3.000euro jaso dituzte, hurrenez hurren, eta aukeratua izan den artista bakoitzari2.000 euro eman zaizkio.\n Edizio honetan artista hauek hartu dute parte: RAQUEL ASENSI, MARÍA BENITO PÍRIZ, JONE ELORRIAGA SOTO, JON ANDER GARCÍA, HELENAGOÑI, EZTIZEN LA CRUZ, JARA NAVARLAZ, MATXALEN OÑATE ESPARZA,JUAN PABLO ORDUÑEZ / MAWA, OLATZ OTALORA, anderperez, LAURA RUIZ SÁENZ, ANDER SAGASTIBERRI FERNÁNDEZ, MANU TARRAZO eta IMAGEN 31**.


1894ko ikurrina, legez kanpokoa, geurea - Hektor Ortega - Uriola.eus\n1937. Ikurrina Irisarrin (Nafarroa Beherea) kabalkada eta toberaren buru. EKE.org, Ana Idieder, CC-BY-SA.\nBilboko Korreo kalean zegoen elkarte berria, Euskeldun Batzokija, EAJren lehen hazia, eta, atea lehenengoz ireki orduko, bandera eskegi zuten balkoian. Aurrean, bazkide multzo bat besterik ez, ardura handiko ekitaldiaren lekuko. Artean hura bandera ezezaguna zen, zuri, gorri eta berdea. Izena ere, inoiz entzun bakoa: ikurriña.\nIndependente nahi zuten Bizkaiaren ikur gisa sortu zuten Arana Goiri anaiek bandera hura, baina laster gainditu zituen mugak, hala fisikoak nola mentalak. Hurrengo hamarkadetan herrialde guztietara zabaldu zen, hego zein ipar, Euskal Herriaren erakusgarri bihurtu arte. 1936an, 40.000 gizon armaturen buru faxistei aurpegia eman zien Euzko Jaurlaritzaren bandera bilakatu zen, PSOEko kontseilari baten proposamenaren ondorioz. Haren gerizpean milaka gizon askatasunaren alde borrokatu ziren, askotan azken hatsa eman arte. Herri zaharrak aberri eta bandera berriak zituen.\nAberri horren ikur izanik, ikurrinak ez du bidea samur urratu. Hasieratik bertatik. Euskeldun Batzokija sortu eta urtegarrenean, 1895eko irailaren 14an, Espainiako Gobernuaren aginduz elkartea itxi eta arduradunak atxilotu zituzten. Horretan ere Espainiak ez du askorik aldatu 120 urteotan. Eraman egin zituzten hango bazkideak, hango ondasunak, eta lehenengo ikurrin hura. Eta espetxeratu. Bandera bahitzeko arrazoia ere eman zuen Gobernadore Zibilak, argi eta garbi eta idatziz, zalantzarik ez lagatzeko: “Resultando que el 14 de julio de 1894 a las seis de la tarde se izó y ondeó en los balcones de la sociedad de que se trata una bandera que con escándalo y rubor de todo buen español aún se iza y ondea que se llama nacional como emblema o enseña del separatismo”.\nBandera nazionala izan nahia zuen bekatu, beraz, ikurrinak, lege aldetik aitorpenik eduki ez arren, izan baden herri baten ikur bihurtzeko nahia. Iñaki Egañak idatzi duenez, 1894ko ikurrinak bahiturik segitzen zuen 1932an. Eta gero desagertu ei zen. Lehenengo euskal bandera hura bezala, geroztik etorri diren ikurrinak, Euskal Herriaren ikur izan nahi izan duten heinean, legez kanpo jarri eta jazarri egin dituzte. Berdin 1894an, 1937an, 1984an edo 2014an.\nBai, gaur egun, ere. Ikurrina legezkoa da, are ofiziala ere. Baina hori ez da 1894ko ikurrina, Espainiaren zati banaezina den Euskal Autonomi Erkidegoaren bandera baizik. Kolorez eta formaz berdina, izaeraz zeharo ezberdina. Euskal Herriaren ikur izan nahi duenean Espainiako Zuzenbide Estatuak legez kanpo uzten du, Euskal Herriak ez baitauka lekurik demokrazia honetan. Ikusi besterik ez dago Nafarroako Gobernuak 2003an ezarri zuen debekua, herritarren borondatearen aurka eta zigor latzen zemaiez udaletxeetako balkoietatik kentzeko. Edo Iruñeko sanferminetan hura ehizatzeko prestatu ohi dituzten operatibo polizial ikaragarriak. Urkixo jaunak EAEko udalen kontra abiarazi duen gurutzada ere ez da ahuntzaren gaueko eztula: alboan Espainiako bandera monarkikoa ez badauka, EAEn ere ikurrina legez kanpo dago.\nAlegia, bandera autonomikotik bandera nazionalerako jauzia egin nahi badu, jazarri egiten dute, bortitz oldartzen dira haren kontra. 1894ko uztailean Ziriako Iturrik altxatu zuen ikurrinarekin egin zuten bezala.\nEhun eta hogei urte geroago, omenaldiak omenaldi, bada sasoia emakume eta gizon askez osaturiko herri librearen bandera egin dezagun.


Badu fedea oraindik | Kirola | Berria\nBadu fedea oraindik\nOsasuna Espainiako Lehen Mailara igotzeko kanporaketarako sailkatzen saiatuko da liga amaitzeko falta zaizkion lau partidetan. Iruñeko taldeak kontra ditu egutegia eta aurrekariak. Gol aldea erabakigarria izan daiteke.\nUnai Garcia eta Roberto Torres, besarkatuta, atzelariak Lugori sartutako gola ospatzen. IÑIGO URIZ / FOKU\nOsasunak ez du oraindik azken hitza esan. Zaila du mailaz igotzea, baina ez ezinezkoa. Azken partidara arte, Nafarroako taldearen etorkizun hurbilak itxura txarra zuen: bost jardunaldi zeramatzan irabazi gabe, eta Lehen Mailara itzultzeko aukerarik gabe ari zen gelditzen. Haatik, estu dago kanporaketa postuetan sartzeko lehia, eta garaipen bakarrak bide ematen dio esperantzari. Osasunak 0-2 irabazi zion Gimnastici iragan igandean, eta orain itxaropenez dakuski azken partidak. Jada ihes egin diote zuzenean igotzeko postuek, baina hor du kanporaketen bidea; lau partida falta direla, hiru puntura du seigarren postua, alegia, kanporaketak jokatzeko eskubidea ematen duen azkena.\nNeurketa guztiak irabaziz gero, gorritxoek aukera asko izango dute igoera fasean izateko. Hala bada, ez legoke kalkulagailuaren behar handirik. Bederatzigarren egonik, beste talde batzuen emaitzen menpe daude, baina ia seguru lirateke hamabitik hamabi puntu lortuta. Aitzitik, orain arte nafarrei asko kosta zaie irabaztea, eta ez da erronka batere makala erreskadan lau garaipen lortzea; areago, egutegiari begiratu bat emanez gero. Osasunari gelditzen zaizkion lau aurkarietatik hiru arerio zuzenak dira sei onenen artean bukatzeko lehian: zazpigarren dago Oviedo, bosgarren Numantzia eta zortzigarren Valladolid. Beste aurkaria, Lorca, maila galduta da dagoeneko.\nAurkari zuzenen egutegiak samurragoak dira. Gehienek igotzeko borrokan dabiltzan bi talderen kontra jokatuko dute: Cadiz eta Valladoliden aurka ariko da Zaragoza; Cadiz, Granada eta Zaragozaren aurka; Oviedo, Osasuna eta Huescaren kontra; eta Valladolid, Zaragoza eta Osasunaren aurka. Numantziak, berriz, kanporaketa postuetan sartzeko hautagai bakarrarekin neurtu beharko ditu indarrak; Osasunarekin berarekin, hain zuzen. Edonola, beste interpretazio bat ere egin daiteke igo nahian dabiltzan taldeen egutegiaz: norgehiagoka asko izango da haien artean, eta hori onuragarria izan daiteke gorritxoentzat, baldin eta haien lehiak aurrera ateratzen badituzte.\nDiego Martinezen taldeak etxetik kanpo jokatu beharko du Numantziaren eta Valladoliden aurka, eta etxean Oviedo eta Lorcaren kontra. Hots, zailagoa da Iruñetik urrun egin beharreko lana. Nolanahi, nafarrek badute baikor izateko motiborik. Izan ere, Bigarren Mailan etxetik at ondoen aritu diren taldeetan bigarrena dira, hemeretzi lehiatan 30 puntu lortuta. Osasunari etxeko partidek ematen diote beldur gehien. Nafarroako taldeak 27 puntu baino ez ditu bildu Sadarren; etxean okerren aritu diren taldeetan seigarrena. 2010-2011ko sasoian igotzeko kanporaketak ezarri zirenetik, igo diren talde guztiek 33 puntu lortu dituzte etxean gutxienez. Kopuru horretara iristeko, Osasunak azkeneko bi norgehiagokak irabazi beharko lituzke.\nLau puntuko partidak\nAzken zazpi denboraldietako aurrekariekin jarraituz, lau jardunaldiren faltan kanporaketa postuetatik at zeuden bi taldek baino ez dute lortu sei onenen artean sartzea: Kordobak 2013-14ko sasoian eta Gironak eta Kordobak berak 2015-16koan. Azken denboraldi horretan, Kordoba hamargarren zen, lau partidaren faltan, seigarren postutik hiru puntura, eta azkenean lortu zuen igoera fasean tokia egitea. Adibide horrek nafarrei erakusten die egingarria dela esku artean duten erronka, betiere egundoko estutua ematen badute, eta aurkari zuzenek kale egiten badute.\nHori horrela, gorritxoek hiru puntu soil baino gehiago izango dituzte jokoan azken neurketetan, gol aldea ere erabakiko baita. Oraingoz, alde dute Cadizekin, eta kontra Zaragozarekin. Aurrerapauso handia litzateke Oviedo, Numantzia eta Valladolidi gol aldea irabaztea, eta, lehen itzuliko emaitzak ikusita, ez da ezinezkoa, inondik inora: 1-0 galdu zuen Oviedoren aurka, bina egin zuen Sadarren Numantziaren kontra, eta 4-2 garaitu zuen Valladolid. Alde txikiak daude igoera fasean sartzeko borrokan, eta gol aldea aldagai erabakigarria izan liteke. Osasunak oztopo handiak gainditu beharko ditu igotzeko ametsa luzatzeko, baina oraindik badu fedea.\nESPAINIAKO 2. MAILA


Biografia - 7. kapitulua\nMontoia eta Morau\nBeno, nola edo hala, egin nuen jauzi eta bakarkako lehen emanaldia Irungo Xut Tabernan izan zen, Fermin Muguruzak ireki berria zuen Bertso Hop disko dendak antolatutako jaialdi batean. Nire lehen bakarkako emanaldia izateaz gain, lehen aldia izan zen Xabier Montoiarekin kantatzen nuela. Montoiak M-ak taldea desegin eta gero, bakarka hastea erabaki zuen, eta oker ez banago, Irungo hura izan zen, baita ere, haren lehen bakarkako emanaldia. Handik aurrera oso maiz errepikatu zen kartel hura, nolanahi ere, Montoia eta biona road movie bat bihurtu zen Euskal Herriko errepidetan zehar.\nBien bitartean, hau ere, Ferminen aholku bati jarraiki, zuzeneko maketa bat grabatzea erabaki genuen. Astigarragako Zipotza elkartean egin genuen. Putrek ekipoa jarri zuen eta grabaketaz arduratu zen, Jone eta lagunek afaria prestatu zuten. Maixa eta Izaskunek lekua pixka bat dekoratu zuten, sare zahar batzuk medio. Hernaniko eta Astigarragako 75 bat lagun bildu ginen. Bapo afaldu ondoren, oso aproposa da ezer baino lehen entzuleen sabela goxatzea, kantatzeari ekin nion parrandarako ezin hobea gertatu zen lagunartean. Azkenean, ia bi orduz luzatu zen emanaldia burutu, osoa grabatu eta handik aukeraketa bat eginez "Baka Lau", bigarren maketa kaleratu genuen. 300 bat ale salduta, aurrekoak baino zabalkunde handiagoa, lortu genuen, nahiz eta kopiak banan-banan erditu behar izan EGIN irratiko estudioetan.\nMaketa kontuez gain, azkar indartu zen Montoiarekiko elkarlan musikala. Baina road movie guztietan bezala, lehenik eta behin, ibilgailu bat behar dugu, Montoiaren volskwagen polo txuria (neuk gidatzeko baimena handik urte batzuetara atera nuen Montoiak, aldiz, Estatu Batuetan eskuratu zuen urte batzuk lehenago eta ez dakit badakizuen, baina hori ez da gertatzen gidari ona izatearen bermerik ziurrena. Film horietan bikote bat izaten da protagonista, ez da ezinbestekoa, baina eredu klasikoan bi izan ohi dira errepideetan barrena dabiltzanak, Montoia eta Morau, noski. Gainera, eta eredu klasikoari jarraituz, maisu eta dizipuluaren rolak ederki betetzen genituen. Harreman horretan, noski, neu nintzen fede oneko nobatoa. Adiskidetasun istorioa ere bagenuen, filma aurrera joan ahala sendotzen doana eta guztia biziagotzeko, ez ziren falta izan abenturak. Gure road movie honek, Lekeitiotik Elizondora eraman gintuen, Alegiatik Gasteizera, Iruñetik Ondarroara, bi urte eta erdian zehar. Sosik ez genuen irabazi, ederki pasatu genuen, gehienetan eta edozein lekutan jende jatorra topa dezakezula ikasi nuen, beti ere, haiek topatzeko ahalegin txikia eginez gero.\nNiretzat ikastaro trinko baten modukoa izan zen. Montoiarengandik gauza asko ikasi bainituen, lehena eta garrantzitsuena hauxe; erreparoak agertokira igo baino lehenagoko kontuak direla, behin bertara igoz gero, aurrera egin beharra dagoela, edozein baldintza dela ere. Horrekin lotuta, hura kantatzen ikusita, konturatu nintzen, garrantzitsua dela oso egiten duzun horretan sinestea, hala egiten baduzu, gehiago disfrutatuko duzulako. Gainera, elkarrekin egindako hirugarren emanalditik aurrera, tabernetako entzuleriaren "krudeltasunaz" jabetzen hasita, jendea zeuk irabazi behar duzula agerian geratu zitzaidan, tabernetan musikaria dagoela lekuz kanpo, eta ez "bezero" zaratatsu hitzontzia. Azkenik, beste irakaspen garrantzitsu bat, hau bere hitzetan; "motel, aski dituk hiru akorde kantu on bat egiteko, zenbat eta akorde sinpleagoak, hobeto gainera".\nMontoiarekin kantatzeak sekula imajinatuko ez nituen lekuetako ateak ireki zizkidan, jende oso interesgarria ezagutu nuen, izen propioa eskuratzen hasi nintzen, batez ere, orduan oso indartsu zegoen tabernetako zirkuituan, eta, gainera, autoz egin beharreko joan etorri haietan musika asko entzun genuen Montoia mokofinaren polo zaharraren kasetean. Ez zegoen modurik musika kontuetan hura ezustean harrapatzeko, neuk talde bat deskubritzen nuenerako hark dagoeneko haren diskografia guztia zuen, edota hura baino interesgarriagoa zen beste dozena bat izen aipatzen zizkidan errenkan. Alua, pentsatzen nuen nire baitan, nola egingo du gizon honek beti hain "in" egoteko? Montoiaren xarma.\nEmanaldi batzuetan Javi Pez edukitzen zuen oholtza-lagun Montoiak, Pezek gitarra elektrikoa jo eta ahotsak jartzen zizkion. Emaitza ikusita, pentsatu nuen, planteamendu egokia izan zitekeela baita Moraurentzat ere. Kantautoreen mundutik musikalki urruti egon zitekeen gitarra jotzaile baten bila hasi nintzen eta ez nuen oso urruti joan behar izan. Utikan, garai hartan ohikoa zenez, jazz akademietatik ateratako musikariak, nahikoak eta gehiegi ezagutuak nituen ordurako, horregatik lagun nuen Joxi Ubedari (Tortura Sistematika, Bukaera, Anima Vili, Soraio...) luzatu nion proposamena. Metal Ekaitza irratsaioa egiten zuen Egin irratian, asko hitz egiten genuen musikaz eta ongi moldatzen ginen elkar gehiegi ezagutu gabe. Neuk deskubritu berria nuen Bob Mould eta bera Husker Du zale amorratua zen aspalditik. Asoziazio perfektua, gehienbat, Joxiren gustu eta sen musikala kontuan hartuta.\nHura bikotea, kantu eta kantu artean asko hitz egiten zuen kantautore folkia eta Marshall handi baten aurrean txima luzeak astintzen zituen hardcorezalea. Tipo bikaina, inondik inora, hiruzpalau urtez neu "jasateko" nahikoa adore eduki zuena.\nBien bitartean, Montoiak diskoa grabatzeko eskaintza jaso zuen, M-ak taldeko musikariak bildu eta haiekin jotzen hasi zen eta hor bukatu zen gure koalizio musikala. Berak euskal musikaren ohorezko mailara jauzi egin zuen eta neu bigarren mailan geratu nintzen. Hori bai, emanaldiak ez ziren falta, astero bat edo bi; tabernak, gaztetxeak, alde edo kontrako jaialdiak eta musutruk egin beharreko bestelako emanaldi guztiak. Beste kilometro mordoa egin genuen Joxi eta biok, batez ere, Gipuzkoan zehar, ez dakit nola ez ginen egin autopistan gaueko txandan lan egiten duten kobratzaileen adiskide.


Gerlarik ez | Enbata\nHarrera / Artikuluak / Iritzia / Ikus Puntuak / Gerlarik ez\n« Un rapport qui doit se traduire par des actes\nDrapchi 14 »\nJakes Lafitte(E)K EGINA | Argitaratua: 2013/07/15\nGAL-ek (Grupos Antiterroristas de Liberación edo euskaraz Askapenerako Terrorismoaren aurkako Taldeak) Biarritzen eginiko atentatu bat\nEz da duela berrogoi urte egiten zen bezalako gerlaren aurkako artikulu bat gaur datorrena, baizik eta Patrick Dallenes Baionako suprefetak BERRIAn, uztailaren 4 ean egin duen deklarapenari buruzko kritika bat. Prefetaren esanetan bakearen arazoa Espainiako Estatuan daiteke bakarrik, han gerla izan zelako berrogoi ta hamar urtetan zehar, bainan Iparraldean dana “baketsua” izan da. Herri baten suntsitzeko gerlak itxura asko badituela ez daki edo ez du jakin nahi Baionako suprefetak.\nHistoria modernoari bagagozkiola, Louis XIV erregeak absolutismu hutsan iharduten hasi zuelarik, urratsez urrats aritu zen Frantziako erresuma Iparraldeko Euskal Herria zapaltzen, foruen murriztzen, eta Frantziako Iraultza jakobinistak azken golpea eman zien Iparraldeko erakundeeri. Garai honetatik honera etengabe izan da Euskal Herriko departamentu baten alde eskaera, gobernu guztiek aitzaki faltsuez beti ukatu zutena. Gaur ere errebendikapen hori segitzen ari da, bainan ez jakina edo elkorra egiten du Frantziako gobernuak. Beraz aspalditik irauten du Euskal Herriaren aurkako Parisetik zuzenduriko erakundeen gerla.\nFrantziako iraultzatik hasi zen ere gerla kulturala, euskeraz debekatuz; fanatismoaren hizkuntza zelakoan suntsitu beharra zen herriko mintzaira. XIX garren mendean jarraitu zuen gerla kultural horrek, “Frantziaren hizkuntza batasunaren izenean euskara desagertu beharra zela” eta “frantsesa zabaldu behar zela behemailako arrazak zibilizatzeko” lemenpean. XX garren eta XXI garren mendeetan badirau gerla horrek Baionako suprefetak berak Hendaian ikastola berri baten eraikitzea debekatzen duelarik, eta Euskeraren koofizialtasunaren aurka agertzen zaikularik. Beraz itxuraz aldatzen bada ere, gerla kulturalan darrai Frantziak Euskal Herriaren kontra.\nEuskal herritarren kontrako erasoak era askotakoak izan dira azken berrehun urteetan. Iraultzaren garaietan Iparraldeko herritar asko herbesteratu zituzten Kaskoinako Landeetako herrietara, eta kaskoinez ordezkatu “Frantzia egiteko” omen. Azkenik ez da Jugoslabia ohian sortu gaur salhatzen den “garbiketa ethnikoa.”\nAbertzaletasun modernoa agertu zelarik, ez da sekulan gelditu militanteen kontrako zapalkuntza: Iparraldeko militante baketsuen atxilotzea, Espainia frankistatik ihes egindako lehen ETAkideak herbesteratzea; “terrorismoaren aurkako neurriak” zirela ez bezate esan, 1968 garren urtean baino lehenago ez baitzuen ETAk nihor erahil. Gero izan dira Espainia eta Frantziaren arteko “terrorismoaren aurkako neurriak”; GAL erakunde hiltzailearen bitartez Espainiako Gobernu sozialistak muntaturiko xantaiaren ondorioz Iparraldean zeuden ihesle asko estraditatu du Frantziako Gobernuak, bedi eskuin bedi esker aldekoa.\nOndorioz gezurretan eta hipokrisia hutsean ari zaiku Baionako suprefeta aldarrikatzen duelarik gerlan ez dela Frantzia sekulan Euskal Herriaren aurka ibili. Frantziako Estatuan ehun euskal preso politikarik badaudela ahantzi duke ere.\nAHOAN BILORIK GABE:Patrick Dallennes – Bake-prozesua (2.partea)\n« Ahoan bilorik gabe » Iparraldeko euskal hedabideek proposatzen dugun hilabeteroko hitzordua da. Herria astekariak, Euskal Irratiak, Hitza Berria egunkariaren Iparraldeko gehigarriak,Kazeta.infok eta Kanaldudek elgarrekin galdezkatu dugu Patrick DALLENNES Baionako Suprefeta oren batez “Ahoan bilorik gabe”, émission d’actualité proposée par les médias basques d’Iparralde. Invité: le sous-préfet de Bayonne Patrick Dalennes


Emozioak umorez bideratzeko tailerra\n2011/01/17\tEkitaldiak, Ikastaroak\tNork Pasaiako Hitza Emakume Topaketetako Izarra taldeak Goza dezagun umorez: umorea, barrea eta emozioak izeneko tailerra antolatu du. Virginia Imazen laguntzaz, parte-hartzaileak tristura, beldurra, amorrua, zoriona, lorpenak, eta beste hainbat emozioz umorez nola bizi ikasteko aukera izango dute. Tailer honek emozio biologiko zein kulturalen inguruko hausnarketa bultzatzea du helburu; komunikazio eta adierazpen ariketen bitartez, norberaren barrena husteko eta lasaitzeko eta poza eta barrea naturaltasun osoz [...]Irakurri gehiago\tHamabi urketari izango ditu aurten La Anunciatak\n2011/01/17\tAisia\tNork Pasaiako Hitza San Sebastian Eguna izango da ostegunean eta Antxoko La Anunciata ikastetxeko ikasleek, urtero bezala, danborrak eta barrilak kalera aterako dituzte. Aurten, gainera, berritasun bat dago; izan ere, La Anunciatak hamabi urketari izango ditu, iaz baino sei gehiago. Bestalde, dagoeneko danborradak baditu kargu nagusiak: Nahia Martinez danbor nagusia izango da, Laura Pablos banderaduna, eta Alazne Hernandez [...]Irakurri gehiago\tHasi da Trintxerpeko hockey 7 lehiaketa\n2011/01/15\tKirola\tNork Pasaiako Hitza Gaur goizean hasi da Pasaiako Trintxer Hockey Taldeak antolatu duen hockey 7 lehiaketa. Bertan, Pasaia eta Donostia inguruko hockey taldeek parte hartuko dute, eta gaur, esaterako, lau partida jokatu dituzte Andonaegiko zelaian. Datozen asteburutan jokatuko dituzte ligaxkako gainontzeko partidak. Irakurri gehiago\tSan Pedoko bodegoia itxi dute\n2011/01/14\tGizartea\tNork Olatz Mitxelena San Pedroko tabernarik enblematikoenetako bat itxi egin dute. Bodegoian ez dituzte aurrerantzean txikitorik zerbitzatuko, urtetan barra gobernu duten Jose Maria Gartziandiak eta Maribel Telleriak ixtea erabaki dutelako. Denda, baina, zabalik mantenduko dute. 1958ean hasi ziren Gartziandia eta Telleria senar-emazteak bodegoian lanean, eta ordutik barraren bestaldetik, herriaren bilakaeraren lekuko izan dira lehorretik kostaldera etorritako goierritarrak. Bodegoia [...]Irakurri gehiago\tTaberna zabalduta, martxan da %100ean Aiton-Amunen aterpea\n2011/01/14\tBestelakoak, Gizartea\tNork Pasaiako Hitza Gaur zabalduko dute Donibanen erretiratuen egoitzako taberna eta honekin instalakuntzak martxa bete-betean direla esan daiteke. Lehengo urrian inauguratu zuten egoitza, baina hainbat gora behera tarteko, taberna itxita izan da gaur arte. Edariak ez ezik, otorduak ere zerbitzatuko dituzte bertan. Bestalde, hainbat aldaketa izan dira erretiratuen elkarteko zuzendaritzan. Junkal Etxebestek jarraituko du zuzendaritzaren gidaritzan; presidente ordea [...]Irakurri gehiago\tHockey 7ko txapelketa hasiko da bihar\n2011/01/14\tKirola\tNork Pasaiako Hitza Pasaiako Trintxer Kirol Elkarteak antolatuta, Hockey 7ko txapelketako lehen saioa izango da bihar, Andonaegin (Trintxerpe). Real Sociedad, Lagunak, Atlético San Sebastián, San Tomas Lizeoa eta Trintxer taldeak izango dira lehian. Lehenengo partidetan Pasaiako Trintxerrek Autoeskola Intesivoren kontra jokatuko du eta Atlético San Sebastiánek Atlético San Sebastián Bren kontra. 12:00etan hasiko dira partidak. Ondoren, 13:00etan, Laguna [...]Irakurri gehiago\t‘La Plaza de la Música’ dokumentala proiektatuko dute Trintxerpen\n2011/01/14\tEkitaldiak, Ikus-entzunezkoak\tNork Pasaiako Hitza Gaur arratsaldean, Ezker Batua alderdiak antolatuta, La Plaza de la Música (Musika Plaza) dokumentala proiektatuko dute Trintxerpeko alkateordetzan, 19:00etan hasita. Dokumentala bukatuta, Juanmi Gutierrez zuzendariak eta dokumentalean parte hartu duten hainbat lagunek hitzaldia emango dute. Era berean, eurekin hitz egiteko aukera ere izango dute alkateordetzara hurbiltzen direnek. La Plaza de la Música dokumentalak amiantoak eragin [...]Irakurri gehiago\t225 of 251 orria«1...223224225226227...251»\nBerriketan.info Viewing item 1 to 5 (of 5 items) Eskunabarra posted an update 9 hours, 1 minute ago\nEuskal presoak lantokietara. Ostiraleko elkarretaratzea Donostian ilbeltzako azkena Irutxuloko Hitza wrote a new post, Autoa alde batera uzteko kanpainarako donostiarrak behar ditu udalak, on the site Irutxuloko Hitza 16 hours, 26 minutes ago\nHerritarrak oinez edo bizikletaz ibiltzea dute helburu arduradunek, eta hiriko eskoletara gutunak bidali dituzte jada. Bizikleta publikoen erabiltzaile bat, Lugaritzen. (Argazkia: Agurtzane Irutxuloko Hitza wrote a new post, Denboralea dela eta protokolo guztia abian jarri du udalak, on the site Irutxuloko Hitza 16 hours, 56 minutes ago\nNegua dela nabaria da hirian Goierriko Hitza wrote a new post, San Joan Bosko eguna ospatuko da gaur, on the site Goiberri 18 hours ago\nUrtarrileko azken ostiralarekin, gaur ospatuko da Goierri beheko ikastetxeetan ertainen eguna. Ikasleek gogoz hartzen duten eguna da San Joan Bosko, liburuak alde batera utzi eta festarako eguna baita. Egunak Goierriko Hitza wrote a new post, «‘Pankreas’ Centro Dramático Nacionalen antzeztu behar dugu», on the site Goiberri 18 hours, 5 minutes ago


Iruñeko Udalak harrera egin dio Eskualde Etxeen Nafarroako Federazioari, igandera bitarte iraunen duen XXXI. Kultur Astea ospatzen ari den honetan | Ayuntamiento de Pamplona\nIruñeko Udalak harrera egin dio Eskualde Etxeen Nafarroako Federazioari, igandera bitarte iraunen duen XXXI. Kultur Astea ospatzen ari den honetan\nGaztela eta Leonen etxea da aurtengo anfitrioia, bertan gauzatuko baita eskualde-dantzak, gastronomia eta Donejakue Bidearen tarte bat hartzen dituen ekitaldi-programa\n2019ko Urria 18a\nEnrique Maya Iruñeko alkateak eta Udalbatzako kide batzuek parte hartu dute Udalak gaur goizean antolatutako ekitaldian, non harrera egin baitzaio Nafarroako Eskualde Etxeen Federazioari, ostegunetik igandera bitarte egin behar duen XXXI. Kultur Astearen ospakizunaren kariaz. Federazioa osatzen duten zazpi eskualde-etxeen ordezkariak bertaratu dira, eta haien artean aurten Kultur Astearen anfitrioia izanen den Gaztela eta Leonen Etxekoak.\nEkitaldian, Udaletxeko harrera-aretoan, Iruñeko alkateak hitz egin du Federazioaren lanari aintzatespena egiteko. Jaime Valdeolmillos Eskualde Etxeen Nafarroako Federazioko presidenteak eskertu du Udalak ematen dien laguntza bere jarduerarik garrantzitsuena den Kultur Astea antolatzeko. Udalak Udaletxeko fatxadaren kopia bat eman dio Gaztela eta Leonen Etxeko presidentea ere baden Federazioko presidenteari. Bestalde, Federazioak gaztelar usategi tipikoa oparitu dio Udalari.\nNafarroako Eskualde Etxeen Federazioa duela hiru hamarkada baino gehiago sortu zen, hemen bizi ziren erkidego ezberdinetako biztanleak elkartzea xede harturik, bai kultur helburuak betetzeko, bai administrazioen eta ordezkatzen dituzten autonomia erkidegoen arteko harremanak estutzeko. Halaber, bere sorreraren beste zio bat izan zen, baita ere, Autonomia-erkidegoetako ohiturak, artea eta folklorea elkarren artean ezagutarazteko eta zabaltzeko antolatzen diren jarduerak lagundu eta babestea, eta erakusketen, hitzaldien eta elkarrizketen antolakuntza koordinatzea. Federazioa zazpi zentro hauek osatzen dute: Aragoiren Etxea, Kantabriaren Etxea, Gaztela eta Leonen Etxea, Nafarroako Extremaduraren Txokoa, Lar Gallego, Valentziar Erkidegoaren Etxea eta La Encina Extremaduraren kultur etxea –Altsasun du egoitza–.\nXXXI. Kultur Astea ostegunean hasi zen, honako ekitaldi hauen bidez: banderen desfilea, pregoia –Francisco Vázquez Requero Gaztela eta Leongo Gorteetako presidenteak emana– eta etxe bakoitzeko ohorezko damei bandak ezartzeko ekitaldia. Jarduerek arratsaldean jarraituko dute, Eskolapioetako patioan, 19:00etan, honako jarduera hauekin: senidetze-ekitaldia Nafarroako Zainzuriaren Kofradiarekin eta federazioa osatzen duten erkidegoetako plater tipikoen dastaketa.\nLarunbatean desfile bat eginen dute eskualde-etxeetako taldeek, zeinek bere egoitzatik Sarasate pasealekuraino. 11:00etan meza bat izanen da San Nikolas elizan, Celemin taldeak girotutako musika tradizionalez eta lore-eskaintzaz Pilarreko Andre Mariari. 13:00etan, taldeak desfilean abiatuko dira Karlos III.aren etorbidean barna Nafarroako Jauregian egitekoa den harrera tokira. 13:30ean, eskualdeetako dantzen erakustaldia eta hamaiketakoa, agintariekin eta eskualde etxeen ordezkariekin. Arratsaldean, Mayalde taldeak musika-emanaldi bat eskainiko du Juslarrocha Civivoxean. Azkenik, iganderako, kultur irteera bat dago antolaturik, goizeko lehen orduan, 08:30ean, Mañeru eta Lizarra arteko Donejakue Bidearen tartea egiteko. Ega ibaiaren hirian daudela, bisita gidatu bat hirian zehar eta senidetasun-bazkaria egitea aurreikusi da.\nKultur eskubideak demokraziaren osasunaren funtsezko zutabe gisa eztabaidagai Kondestablen eginen diren jardunaldian\nJuan Belzunegui pintore nafarrak kolorean eta zertzeladarekin sortzen dituen forma iradokitzaileetan oinarritutako erakusketa proposatzen du


Hodei beltzak - - Guaixe.eus\nSasoia jubilatuen elkartea 2020-09-04 08:14\nIgarria zegoen pandemiaren ondoko "normaltasuna" iristean ekonomiak hartuko zuela lehentasuna. Une gogorrenetan ere, agintari politikoak ekonomiaren egoera larria aipatu gabe ez ziren hedabideetan agertzen, eta ekonomiak finkatu ditu alarma egoera eta konfinamendutik atera gaituen irizpideak, eta ez osasunak. Munduko ekonomiaren ardura dutenak ez dira gaixotu eta lanean jardun dute, baina ez dute ezer berririk asmatu; azken hamarkadako arazo eta murrizketa sozialei eusten diete, dirudienez.\nEta badakigu gure agintariek esaten dutena egiten dutela, nahi dutenean. Baditugu adibideak: PSOEk eskuinerako bidea agertu du pentsionisten aldarrikapenei dagokienez. Berreraikuntza Ekonomikorako Batzordean Unidas Podemos eta EH Bildurekin pentsioak KPIrekin errebalorizatzeko, gutxieneko pentsioak igotzeko eta iraunkortasun faktorea indargabetzeko konpromisoa adostu ondoren, PSOEk berak baztertu egin zuen adostutakoa.\nToledoko Itunaren batzorde teknikoa ere hasia da lanean, baina hitz jarioetan jasotzen diren asmo onetatik harago, azkeneko hamarkada honetan ezagutu ditugun neurri negatibo guztiei eusten diete. 2011 eta 2013ko pentsio erreformei eutsi nahi diete, 1.200 euroko gutxieneko soldata eta 1080 euroko gutxieneko pentsioak ez dituzte onartzen, erretiro adina 67 urtetara luzatzen da, pentsioen oinarri arautzailea 25 urtera izan ordez lan-bizitza osora luzatzea ez da baztertzen.\nEuropako Estatuburu, banku, enpresa handi eta burtsendako argia, lasaitasuna eta poza dakarten erabaki hauek ekaitz bortitza iragartzen diguten hodei beltzak bilakatzen dira guretzat. Pello Solabarriaren esaerarekin erantzungo diegu: "Amets egitea galarazten badigute, loa galaraziko diegu".


Prelatuaren Gabonetako zorion-agurra - Opus Dei\nPrelatuaren Gabonetako zorion-agurra\nMons Fernando Ocáriz-en mezua, Jesusen Jaiotzaren ospakizuna dela eta\nAzken berriak 2020 Abe 17\nAurten, Gabonetako ospakizunak kutsu berezia hartuko du, bizi dugun munduko osasun larrialdiaren ondorioz. Agian Belenera joango gara, Familia Santuaren aurrean kezka edo sufrimendu bereziren bat jartzeko.\nJesus Haurra aterpean edo bere Amaren besoetan ikusteak, mugez betetako ingurune batean, baita materialez ere, lagundu egiten digu fedearen begiekin gertatzen den guztia ikustera, jainkozko eta giza zentzua antzematera, eta, era berean, egoera honetan Jainkoak norberagatik duen maitasuna aurkitzera.\nJesus Haurrak bihotz aske batekin bizitzera deitzen gaitu, lur honetako gauzetatik askatuta, benetan garrantzitsua dena ezagutzen dakien bat izatera\nJar ditzagun asmo horiek San Joseren esku, batez ere Aita Santuak deitu berri duen Urte Santu honetan.\nNire bedeinkazio maitagarrienarekin, Gabon zoriontsuak opa dizkizuet.\n1. Mons Fernando Ocariz prelatu berria\n2. Bibliako audioliburu bat argitaratu dute\n3. Zer da santutasuna?\n5. Emakumearen Nazioarteko Eguna\n8. Emakumea eta Eliza, binomio posiblea\n9. MAITATU Proiektua\n10. Osasun Tropikaleko Institutuaren memoria


Enirio-Aralar Mankomunitatean dagoen zatiketa agerian utzi dute - - Tolosaldeko ataria\nEnirio-Aralar Mankomunitatean dagoen zatiketa agerian utzi dute\nA. Vierbücher / Goierriko Hitza 2022-05-18 16:10\nAbaltzisketa, Altzaga, Arama, Beasain, Gaintza, eta Lazkaoko ordezkariek eta ENBA sindikatuak agerraldia egin dute "abeltzainen beharrei erantzuna" eskatzeko. Azaldu dutenez, "gezurra da Aldundiaren gabezia estaltzeko, udalek diru ekarpen gehigarria jarri behar izan dugula".\nEnirio-Aralar Mankomunitatea osatzen duten udalerri eta indar desberdinen arteko desadostasuna agerian geratu da ostera ere. Iragan maiatzaren 10ean mankomunitateko lehendakari Adur Ezenarrok, Zaldibiako, Legorretako eta Amezketako ordezkariekin batera agerraldia egin zuen, Enirio-Aralarko Mankomunitateko azken hiru urteetako balantzea egiteko.\nAgerraldi hartan Ezenarrok esandakoekin ez datoz bat Mankomunitateko beste hainbat ordezkari. Abaltzisketa, Altzaga, Arama, Beasain, Gaintza, eta Lazkaoko ordezkariek eta ENBA sindikatuak agerraldia egin dute gaur goizean, Ordiziako Barrena kultur etxean.\nJarraitu irakurtzen Goierriko Hitzaren webgunean.